“Dia Dah Kena Karma”- Azwan Ali Imbas Kisah Cinta Lama Dengan Ziana Zain

Kisah percintaan Azwan Ali dan Ziana Zain pernah mencetuskan kontroversi pada awal 90an. Namun perasaan cinta dan kasih sayang Azwan Ali terhadap Ziana Zain telah di tolak dan pernah mendapat liputan media tempatan.

Murai.my tertarik dengan sebuah wawancara eksklusif dalam sebuah rancangan popular di saluran Youtuber Gegar iaitu Begitu Begini DJ Nazz. Kali ini DJ Nazz telah menjemput Azwan Ali atau lebih mesra dipanggil Diva AA bagi merungkai isi hati beliau selama bergelar anak seni.

Terima kasih kepada DJ Nazz, kerana berjaya membongkar kisah percintaan Diva AA dan Ziana secara eksklusif.

Menurut Diva AA, dia mengaku hanya bertepuk sebelah tangan. Ziana tiaak mencintainya sebaliknya menganggap Diva AA sebagai kawan biasa.

“Saya pernah feeling-feeling, dia tak cinta saya, saya je anggap saya cinta Diva ZZ (Ziana Zain)”- luahnya.

Diva AA sempat berkongsi saat-saat dia meminta izin dari bapa Ziana untuk membawanya keluar jalan-jalan. Malah pada saat itu, Diva AA telah meluahkan isi hatinya kepada Ziana.

“Saya pergi rumah dia, Pak Zain ( Bapa Ziana Zain) siap cakap, jaga Gee (nama timangan Ziana Zain) elok-elok, sebab saya minta izin nak bawa Ziana Zain pergi makan-makan”

“Masa bawa Ziana keluar, tahu tak perasaan dia macam mana? Saya rasa macam jadi Justin Bieber masa tu! Siapa saja yang mampu pandu kereta bersama Ziana masa tu”

“Jadi saya bawa Ziana ke Concorde Hotel, lepak dengan dia dan pada masa itu saya meluahkan isi hati saya, saya cakap “Ziana, sebenarnya saya suka awak”, dan Ziana jawab, “Jangan nak mengada!, kita kawan jer, tiada nak feeling-feeling, saya tak berminat.”– ceritanya

Walaubagaimanapun, selepas kejadian itu, Diva AA terlihat sedikit kesal dengan kenyataan Ziana kepada pihak media.

“Kemudian, Ziana keluar kenyataan di media tempatan bahawa dia tiada ‘taste’ pada Azwan Ali”. Kau rasa mana pergi jantan kau, maruah kau?- katanya.

Walaupun cintanya di tolak, Diva AA redha dengan apa yang berlaku 30 tahun yang lalu.

“Walaupun hati itu memberontak nak Ziana Zain, tapi orang kata, Korban Cinta. Dia tiada perasaan pada saya, saya je yang perasan”-luahnya

” Tapi, dia dah kena dah karma dia!, kau tengok apa jadi dengan Ziana Zain? Bangga sangat kahwin dengan ‘mamat’ tu”- ujarnya.

Temubual penuh Diva AA dan DJ Nazz boleh ditonton di Begitu Begini Dj Nazz di Youtube Gegar yang kini sudah mencapai 74 ribu tontonan. Banyak lagi kandungan yang menarik di paparkan pada setiap video di laman Youtube Gegar. Tunggu apa lagi, jangan lupa Subscribe Youtube Gegar.


5 Tapak Sejarah & Masjid Indah Ini Bakal Musnah Jika AS Bom Iran

Hubungan Iran dan Amerika Syarikat kini semakin panas. Ini berpunca dari pembunuhan jeneral Iran Qassem Soleimani yang diserang menggunakan drone AS di Baghdad. Sampai hari ini, konflik antara Iran dan Amerika Syarikat seperti tiada noktahnya. Baru-baru ini, Presiden Amerika Syarikat Donald Trump telah mengancam akan menghapuskan tapak sejarah Iran sekaligus lokasi tumpuan pelancongan di negara itu..

Difahamkan Iran sendiri mempunyai lebih daripada 20 tapak warisan sejarah yang dilindungi oleh UNESCO. Tapak sejarah yang berusia lebih 5,000 tahun ini berkaitan dengan seni bina yang unik serta reka bentuk abstrak.

Seperti yang dilaporkan oleh The Guardian, terdapat beberapa tapak sejarah yang mungkin hilang jika Trump benar-benar akan melancarkan bom terhadap Iran.

Persepolis adalah permata mahkota tapak arkeologi Iran. Tapak ini adalah sebuah kompleks bandar monumental yang dibina pada abad keenam sebelum masehi.
Dibina lengkap dengan teres yang tinggi, tangga gergasi, dan istana marmar dan kuil, Persepolis telah dimusnahkan beberapa kali oleh pendatang. Walau bagaimanapun, ia masih meninggalkan beberapa patung yang terpelihara.

Dengan makna “Raja Cahaya”, Masjid Shah Cheragh dibina dengan bahagian dalaman yang dipenuhi dengan jubin mosaik yang direka geometri dan menghasilkan kesan cahaya kosmik yang indah.

Bukan seni Islam sahaja, Iran juga mempunyai kisah sejarah dengan agama Kristian, terutama berkaitan dengan Armenia di sempadan barat lautnya. Salah satu gereja terkenal di Iran ialah Katedral Vank. Vank Cathedral berhampiran Isfahan dibina oleh orang Armenia yang terusir saat perang Uthmaniyyah pada abad ke-17. Gereja ini mempunyai rekaan dalaman dengan lukisan dinding dan ukiran emas.

Jambatan Khaju Isfahan dibina pada abad ke-17 dan mempunyai panjang 130 meter. Selain ia digunakan untuk menyeberang sungai, jambatan ini juga berfungsi sebagai empangan dan pintu air untuk mengendalikan sungai Zayanderud.

Masjid Sheikh Lotfollah mempunyai reka bentuk dalaman yang paling mewah berbanding dengan masjid-masjid lain di Iran. Ini kerana masjid itu pada asalnya dibina untuk para anggota kerajaan, bukannya orang awam. Bahagian dalam masjid dihiasi dengan hiasan jubin yang paling indah di seluruh dunia. Bahagian kubah mempunyai corak geometri yang sangat rumit, seperti ekor merak.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“So Kampung!”- Liyana Jasmay Jawab Kritikan Individu Ini Tentang Fesyen

Peminat sedia maklum bahawa pelakon Liyana Jasmay sudah mengenakan hijab sejak beberapa tahun yang lalu. Biarpun berhijab namun Liyana berjaya membuktikan berhijab bukanlah satu alasan tidak mampu bergaya dengan pelbagai fesyen.

Namun, gaya pemakaian tudung oleh Liyana sejak kebelakangan ini menjadi isu dan kritikan oleh netizen. Sesetengah daripada mereka beranggapan bahawa pelakon Suraya ini hanya sekadar ‘main’ dan seolah-olah mempersendakan agama termasuklah mengenai gayanya di dalam drama ‘Tolong saya Encik Dinosaur’

Berang dengan kritikan tersebut, Liyana tampil mempertahankan dirinya. Tegas pelakon ini, dia memohon agar netizen tidak mencampuri urusan peribadinya apatah lagi mengenai cara berhijab. Malah,dia turut menganggap mereka yang mengecamnya tidak tahu mengenai fesyen.

Dek kerana tegurannya yang menganggap pihak ‘berkenaan’ seperti orang kampung, rata-rata netizen menganggap kenyataanya itu seperti terlalu melampau seolah-olah menganggap orang kampung seperti tidak berpengetahuan.

Tidak cukup dengan itu, ada segelintir daripada mereka mula memboikot Liyana dan mendakwa kenyataan darinya seperti mencari publisiti murahan. Apa pun, disebalik kecaman tersebut masih ramai yang percaya Liyana punyai sebab tersendiri berkata sedemikian.


[GIVEAWAY] Menang 4 Tiket ‘A Mouse’s Tale Sunway Lagoon, Sempena Tahun Baru Cina

Istimewa buat rakyat Malaysia, tahun ini pasti menjadi lebih bermakna jika anda berkunjung ke Sunway Lagoon sempena menyambut Tahun Baru Cina.  Dengan tema Tahun Tikus, Sunway Lagoon bakal memeriahkan lagi sambutan Tahun Baru Cina bersama pengunjung dari 23 Januari sehingga 6 Febuari 2020.

Lebih menarik, pada 25 dan 26 Januari 2020, para pengunjung disambut oleh God of Prosperity bersama Captain Quack & Friends. Pengunjung dihadiahkan sampul ang pau edisi terhad dan limau mandarin. Bukan itu sahaja, ada persembahan lain seperti Tarian Singa,  Gendang Cina dan sketsa istimewa A Mouse’s Tale oleh Captain Quack & Friends dan kemunculan Sifu Lao Shu.

Dikhabarkan tahun tikus diramal membawa kesejahteraan dan peluang yang luas. Oleh itu para pengunjung boleh menyertai pelbagai aktiviti yang menyeronokkan sejajar dengan tahun yang penuh dengan kebaikan.

Aktiviti menarik seterusnya,  anda perlu mencari dan menyentuh Rat Zodiac Statue terletak di pintu masuk utama Sunway Lagoon untuk simbolik tuah agar sentiasa berada di tangga # 1 pada tahun 2020 (sama seperti kedudukan Sang Tikus dalam Perlumbaan Heavenly Gates mengikut cerita mitos kaum cina).

Selepas itu, anda harulah berkunjung ke Huat Cheese Mountain. Nak buat apa di sini?  Pengunjung memasang hajat dan mencampak duit syiling ke dalam lubang keju gunung. Sebagai ganjaran segera simbolik kepada tuah, anda bakal menerima sekeping syiling emas.

Selain itu, istimewa untuk yang masih bujango, apa kata anda berkujung ke Wishing Love Pond, untuk tunaikan harapan anda demi impian hubungan yang indah pada tahun 2020 dengan melemparkan limau mandarin ke kolam ini. Mudah-mudah dipertemukan jodoh!

Bagi mereka yang suka meramal nasib, anda dijemput ke Fortune Chest! Langkahnya cukup mudah. Pilih nombor dari mangkuk nasib dan anda perlu membuka laci almari bernombor yang tertera di kertas dari mangkuk nasib. Tilikan nasib tertera di helaian dari laci almari tersebut.

Melengkapi perjalanan bertuah anda, singgah sejenak di Lucky Tree. Untuk tahun baru yang makmur, petik salah satu ang pau yang tergantung di pokok tersebut dan saksikan isi sampul tersebut. Pelbagai hadiah menarik menanti anda seperti barangan eksklusif Huawei dan pelbagai lagi.

Semasa perayaan Tahun Baru Cina, Surf Beach akan dipenuhi dengan aktiviti menyeronokkan untuk para pengunjung, terutamanya untuk kanak–kanak seperti Rat  Animal Kingdom, CNY Chapteh dan CNY Sand Art.

Gamatnya sambutan Tahun Baru Cina di Sunway Lagoon tidak terhenti disitu. Maju ke Zamberi River di mana tarikan ini diberi nafas baru dan dipertingkatkan dengan bunyi gendang Afrika, dekorasi bercahaya ultra-ungu, semburan air dan bakul air.

Nikmati pelbagai promosi yang ditawarkan seperti Chinese New Year Fortune Wheel! Gandakan nasib anda dan berpeluang untuk menangi hadiah menarik dengan pembelian minimum RM188 di mana-mana kedai cenderahati dalam satu resit tunggal.

Bersesuaian dengan cuaca tropikal, para tetamu boleh menghilangkan rasa haus mereka dengan pelbagai jenis minuman berasaskan tebu ditawarkan dengan harga yang berpatutan seperti Delight Cane, Karimbu Juice atau Sugar Cane Mojito. Lapar? Dapatkan tawaran istimewa Sunway Lagoon Caterer’s Prosperity Combo Meal di mana mana kiosk makan Sunway Lagoon Caterer. Mencari lokasi sesuai untuk sesi pertemuan semula? Usah risau. Beach Bistro Restaurant menawarkan menu istimewa sempena Tahun Baru Cina bermula dari RM388*.

Abadi dan muat naik momen istimewa anda dengan tersayang di Sunway Lagoon ke laman sosial media Facebook ataupun Instagram dengan tanda pagar #CNYMouseTale #BestDayEver dan #SunwayLagoonMY.

Untuk maklumat lanjut, hubungi Sunway Lagoon di +603-5639 0000, atau layari laman sesawang www.sunwaylagoon.com atau kunjungi facebook.com/SunwayLagoonMalaysia.

Bagaimana, berminat nak mencuba tarikan unik ini? Khas Untuk pembaca setia murai.my,  kami ingin mencari pemenang bertuah untuk memenangi 4 tiket masuk Sunway Lagoon ‘A Mouse’s Tale (Chinese New Year)’ secara percuma!

Caranya anda hanya perlu bermain permainan yang disediakan dan sertakan slogan bagi melayakkan diri anda dipilih sebagai pemenang.

“Saya mahu membawa keluaga ke  ‘A Mouse’s Tale (Chinese New Year)’ Sunway Lagoon kerana….”

2. Dalam penyertaan anda, sertakan hashtags  #CNYMouseTale #BestDayEver dan #SunwayLagoonMY, bersama jawapan dan pastikan post anda tidak ‘private’ dan ditetapkan kepada ‘public’.

3. Kemudian hantar ‘link’ posting tersebut kepada kami, jika tiada Facebook, boleh hantar menggunakan Twitter dan Instagram untuk pengesahan. Jangan lupa hantar sekali ‘Mice Maze’ anda ya!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Kata-kata Robert Downey Jr. Ini Beri Harapan Iron Man Bakal Kembali Semula

Tidak dapat dinafikan bahawa kematian watak Iron Man atau Tony Stark, dimainkan oleh Robert Downey Jr. dalam “Avengers: Endgame” telah meninggalkan kesedihan yang sangat mendalam untuk peminat.

Seperti mana yang kita tahu, Iron Man sendiri telah menggadaikan nyawanya untuk menjentikkan jarinya untuk menghancurkan Thanos.

Setelah sekian lama filem itu ditayangkan, nampaknya peminat masih tak moveon dan mempunyai harapan untuk kembali melihat watak Tony Stark di MCU padamasa depan . Kerana, Robert Downey Jr. dirinya tidak menolak untuk membincangkan kemungkinan itu dalam temu bual baru-baru ini.

Dalam temu bual dengan Extra via CinemeBlend mengenai filem barunya “Dolittle”, pelakon yang mesra dipanggil RDJ itu ditanya samaada dia akan berlakon semula wataknya sebagai Tony Stark atau Iron Mana pada masa akan datang. Ini jawapan beliau;

“Yeah, Apa apa pun boleh berlaku,” kata pelakon itu. “Apa yang saya tahu ialah saya sudahpun menggantung senjata saya dan saya baik-baik saja untuk melepaskannya.”- katanya

Dalam kenyataannya yang lain, pelakon berusia 55 tahun kemudian juga mengatakan bahawa Marvel Studios cuba mencipta sesuatu yang baru dalam fasa empat MCU.

“Saya juga fikir Marvel sedang dalam proses di mana mereka mencuba banyak hal yang baru, saya gembira melihat bagaimana semuanya berlaku, ” katanya.

Dengan kata-kata yang diungkapkan oleh RDJ ini sudah cukup untuk memberi harapan kepada para peminat Ironman. Adakah Ironman akan kembali? Sama-sama kita nantikan!


“Lu Hisap My D**k!”- Tular Video Aksi Tak Senonoh Aliff Aziz Di Tempat Awam

Tidak pasti sama ada ianya merupakan video lama atau sebaliknya. Menerusi media sosial, tular mengenai video penyanyi dan pelakon Aliff Aziz yang bergaduh dengan beberapa individu diprcayai di sebuah restoran di Singapura.

Dalam video tersebut, kelihatan Aliff telah mencabar individu-individu itu untuk berlawan dengannya. Imbas kembali kejadian sebelum ini, pada November 2019 pelantun Sayang Sayang ini telah ditahan oleh pihak polis negara itu atas dakwaan menganggu ketenteraman awam dalam keadaan mabuk serta turut bergaduh dengan seorang lelaki.

Mengenai video terkini, rata-rata netizen terkejut kerana Aliff bertindak sedemikian apatah lagi tidak dapat mengawal dirinya sehingga membalik sebuah kerusi kepada mereka. Lebih mengejutkan, bekas suami Bella Astillah ini turut menunjukkan kemaluannya sambil mengeluarkan kata-kata kesat.

“Hey Jiq! Lu hisap my di*k..Lu panggil lu punya boss”

Meninjau ruangan Instagram penyanyi itu, sehingga kini tiada sebarang posting terbaharu dimuat naik sejak memadam kesemuanya baru-baru ini.


Parasite Filem Korea Pertama Tercalon Dalam Anugerah Oscar

Nampaknya filem Parasite terbitan Bong Joon Ho terus tampil cemerlang mencatatkan rekod sekaligus mengharumkan nama Korea Selatan.

Selepas memenangi Best Motion Picture(Foreign Language) dalam Golden Globe 2020, Parasite mencatat sejarah baharu apabila menjadi filem pertama Korea Selatan yang tercalon dalam Anugerah Oscar. Lebih manis, filem itu telah tersenarai di dalam dua kategori iaitu, best picture dan best international film.

Dengan pencapaian tersebut, sekaligus mencatatkan rekod bahawa penjurian bagi Oscar tidaklah memandang filem ‘negara’ semata-mata. Terdahulu, Parasite mendapat pujian dunia sejak dipertontonkan di Cannes Film Festival dan menjadi filem Korea pertama yang mendapat anugerah tertinggi dunia perfileman, Palme d’Or, Cannes.

Sebagai rekod, filem itu kini mencatat keuntungan $25.4 juta di Amerika $132.3 juta secara global. Dikhabarkan, filem itu bakal dimasukkan ke dalam siaran HBO ‘miniseries’. Filem Bong sebelum ini “Mother” pernah dihantar untuk pencalonan Oscar namun gagal disenarai pendek.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Kalahkan China & Jepun! Didi & Friends Menang Asian Television Awards

Tahniah buat produksi Digital Durian apabila berjaya mengharumkan nama negara dalam Asian Television Awards Ke-24 yang diadakan di Manila baru-baru ini.

Hasil karya mereka yang merupakan siri popular kanak-kanak, ‘Didi & Friends’ telah diumumkan sebagai pemenang kategori ‘Program Prasekolah Terbaik’ dalam anugerah berprestij itu.

Lebih membanggakan,program muzikal berbentuk ‘edutainment’ ini mengalahkan pencalonan lain dari negara China (‘Fashion Kids’ dan ‘Flying Fairground’), Jepun (‘Shimajirō no Wow!’) dan program terbitan produksi yang sama (Digital Durian), ‘Omar & Hana’ yang merupakan sebuah siri animasi Islamik popular.

Dalam anugerah itu, selebriti popular Zizan Razak telah mewakili pihak produksi untuk menerima anugerah tersebut. Sebagai info, Asian Television Awards merupakan majlis penyampaian anugerah yang mengiktiraf program-program dan produksi bagi industri televisyen. Tahniah buat Digital Durian!


Super Junior Bakal Beraksi Di Kuala Lumpur Mac Ini!

Sebelum BTS, Kumpulan Super Junior (SuJu) terlebih dahulu menjadi tumpuan peminat sebagai kumpulan penyanyi lelaki paling popular, Memulakan debut sekitar tahun 2005, SuJu masih relevan sehingga ke hari ini biarpun sudah 15 tahun berada di dalam industri.

Malaysia, sebagai antara kumpulan peminat teramai SuJu menerima khabar gembira apabila kumpulan ini bakal muncul di Kuala Lumpur pada 1 Mac hadapan. Terdahulu, Suju telah membuat ‘comeback’ mereka dengan konsert jelajah dunia “Super Show 8: Infinite Time” bermula Oktober 2019. Mereka telah membuat persembahan di Jepun,Thailand dan Filipina.

Sebagai info, Super Show 8 ini juga merupakan kemunculan semula Kyuhyun selepas menjalani dua tahun servis perkhidmatan tentera mandatori negara itu. Bagaimanapun, Heechul tidak akan beraksi diatas faktor kesihatan.

Buat masa ini, peminat ternanti-nantikan pengumuman penjualan tiket konsert itu yang dijangka akan berlangsung di Axiata Arena, Bukit Jalil. Dalam Super Show 8, anggota SuJu seperti Leeteuk, Siwon, Eunhyuk, Yesung, Ryeowook, Shindong, Donghae, dan Kyuhyun akan mempersembahkan lagu-lagu hits mereka termasuk ‘buah tangan’ terbaharu.


Saloma Link Bakal Dibuka! Ini 6 Yang Menarik Mengenainya

Kampong Bharu merupakan permata bagi Kuala Lumpur sejak dahulu lagi. Malah ramai yang mahukan segala warisan disini dikekalkan apatah lagi merupakan satu-satunya ‘kampung’ popular di tengah-tengah bandaraya yang menjadi tarikan pelancong dalam dan luar negara.

Justeru itu, merancakkan lagi pembangunan sektor pelancongan di Kampong Bharu, sebuah tarikan telah dibangunkan. Bukan sahaja merupakan sebahagian sejarah penduduk disitu, malah ianya juga merupakan simbol kenangan buat Biduanita negara, Allahyarhamah Puan Sri Saloma.

Sebuah jambatan pejalan kaki yang dinama Saloma Link akan dibuka pada penghujung bulan ini. Pembinaan jambatan tersebut yang mengambil masa kira-kira hampir dua tahun itu akan menghubungkan ibu negara dengan Kampong Bharu. Berikut kami tampikan 6 fakta menarik mengenainya.

Ikon pembangunan Kuala Lumpur ini mempunyai kepanjangan sehingga 370 meter termasuk 69 meter kepanjangan berbumbung yang mana akan menghubungkan Lorong Raja Muda Musa 3 berhampiran Stesen LRT Kampung Baru dengan Jalan Saloma yang terletak di sisi bangunan Menara Public Bank berhadapan Jalan Ampang, tidak jauh daripada Menara Berkembar Petronas (KLCC).

Tertanya mengenai apakah inspirasi reka bentuk Saloma Link? Konsep seni binanya akan menyamai ‘Sirih Junjung’ dan akan merentasi Lebuh Raya Bertingkat Ampang-Kuala Lumpur (AKLEH).

Mengenai kemampuan jambatan ini, Saloma Link mampu memuatkan 200 orang dalam satu masa. Mengenai adakah akan ada kawalan had pengunjung dalam satu masa, buat masa ini tiada sebarang info mengenainya.

Sebelum ini, mungkin hanya beberapa lokasi sahaja yang mempunyai kelebihan untuk mengambil gambar berlatarbelakangkan bangunan ikon negara KLCC. Kini dengan pembukaan Saloma Link, pelancong bukan sahajA boleh melihat KLCC tanpa sebarang halangan DAN sesuai untuk pelancong mengambil gambar malah jajaran laluannya menepati sudut terbaik untuk menampakkan bangunan ikon negara KLCC,”

Dikhabarkan tarikan pelancong ini berketinggian bersamaan empat tingkat bangunan. Manakala laluan pejalan kaki selebar 4 kaki luasnya.

Saloma link bakal dihiasi sistem pencahayaan canggih yang akan menonjolkan keunikan jambatan ini pada waktu malam, sama seperti Bridge of Peace di Tbilisi, Georgia.

Mempunyai sebanyak 4,100 LED lampu, ianya bakal bercahaya mengikut tema termasuk tema musim perayaan.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Siti Nurhaliza Sedih, Tiada Lagi “Siti, Siti, Siti” Dari Peminat Fanatik

Buat mereka yang sering hadir ke mana-mana acara mahupun konsert penyanyi nombor satu negara, Datuk Seri Siti Nurhaliza pasti akan teringat dengan jeritan dari seorang peminat fanatik yang memanggil, ‘Siti,Siti,Siti’.

Malah pernah suatu ketika, sebelum memulakan persembahan Siti menyahut kembali jeritan tersebut yang datangnya dari peminatnya, Zairul Fikry Mohd Nor atau lebih dikenali sebagai Zirul.

Kini, jeritan tersebut hanya tinggal kenangan kerana Zirul telah menghembuskan nafas terakhirnya semalam dipercayai akibat komplikasi penyakit yang dialaminya sebelum ini. Perkongsian tersebut telah dibuat pelantun Terang itu menerusi Insta-Story nya.

Sedih dengan khabar berita itu, menurut Siti dia pasti akan merindui suara Zirul yang sebelum ini menceriakan suasana setiap acara yang menampilkannya.

Tambah Siti lagi, ‘jeritan’ itu merupakan sebuah kenangan terindah dalam hidupnya dan turut menitipkan surah Al-Fatihah yang ditujukan buat Allahyarham.

Terdahulu, mengintip ruangan komen salah satu posting Allahyarham Zirul, Siti sempat meninggalkan pesan buatnya untuk terus kuat dan sentiasa positif melawan penyakit yang dialaminya. Selain Siti, Zirul juga merupakan peminat Sharnaaz Ahmad, Syafiq Farhain dan Dinda Permata. Al-Fatihah.


Penyakit Lain? Doktor Pakar Sahkan Puteri Balqis Tiada Penyakit Kanser

Sebelum ini, ramai sedia maklum bahawa pelakon cilik, Puteri Balqis menderita penyakit kanser selepas menyepi buat seketika. Lebih mengejutkan, dia pernah berkongsi sedutan video yang menunjukan dia muntah darah dan komplikasi tersebut turut berlarutan sehingga ke hari ini.

Selepas tularnya kisah mengenai Pelakon Wanita Terbaik Drama Anugerah Skrin 2014 baru-baru ini menerusi rancangan Bersamamu, Pakar Pediatrik dan Neonatologi, Pusat Pakar Swasta Universiti Teknologi Mara (UiTM) Dr Masri Muhamed telah mengesahkan penyakit yang dihidapi oleh Balqis bukanlah kanser seperti yang didakwa.

Dalam laporan Harian Metro itu, menurut Dr Masri dia telah menjalankan beberapa ujian termasuklah ujian darah untuk mengenal pasti penyakit sebenar. Namun sehingga kini penyakit tersebut masih tidak dapat dikenalpasti. Sebagai info, sejak disahkan sakit sekitar 2018 Balqis turut mengalami asma yang kronik. Bagaimanapun ramai netizen bersyukur kerana kanak-kanak berbakat besar ini bebas dari penyakit kanser.

“Apabila saya jalankan segala ujian klinikal, saya tak dapat berikan satu kesimpulan apa masalahnya. Jadi, saya teruskan dengan pelbagai ujian darah kerana dia kelihatan sangat pucat.

Saya tengok kandungan hemoglobin dalam darahnnya sangat rendah, jadi saya jalankan ujian lain untuk fungsi hati dan buah pinggang. Selepas semua kajian dilakukan, saya mendapati dia tidak menghidap kanser, tetapi masalah berlainan”

Dalam perkembangan lain, pengarah tersohor Datuk A Aida ingin membantu Balqis dengan menawarkannya berlakon dalam sebuah telefilem terbitannya, Tiada Galang Ganti yang akan ditayangkan di slot Cerekarama di TV3. Malah telefilem tersebut di bawah arahan Along Kamaludin kini sedang dalam penggambaran.


[VIDEO] Ayie Floor 88 Pengsan Ketika Buat Persembahan Di Hadapan Peminat

Di media sosial tular mengenai sebuah video yang menunjukkan vokalis kumpulan Floor 88, Nik Fadlee Elhamshah atau lebih dikenali sebagai Ayie pengsan ketika sedang buat persembahan.

Dalam video tersebut, Ayie bersama anggota kumpulan Floor 88 yang lain ketika itu sedang membuat persembahan di hadapan penonton dan kerabat diraja Negeri Sembilan bersempena dengan Konsert Gempak NegeriFM.

Namun tidak lama kemudian, secara tiba-tiba Ayie telah jatuh pengsan dan membuatkan peminat panik sebelum dibantu oleh rakan-rakannya yang lain. Malah persembahan mereka turut terhenti disitu.

A post shared by Floor 88 (@floor88band)

Meninjau perkongsian dari anggota kumpulan Floor 88 yang lain, Achoi mewakili kumpulan mereka memohon maaf atas kejadian tersebut yang berlaku secara mengejut. Menafikan bahawa ianya adalah gimik semata-mata, tegas Achoi perkara seumpama itu sama sekali tidak boleh sebagai bahan jenaka mahupun gimik selain memohon semua peminat mendoakan kesihatan Ayie.

Rata-rata peminat turut membanjiri ruangan komen Instagram milik Ayie dan kumpulan Floor 88 dengan mengharapkan agar penyanyi itu pulih seperti sedia kala. Terdahulu, sekitar 2017 Ayie dilaporkan pernah jatuh pengsan gara-gara terlalu penat dan tidak mempunyai rehat yang cukup.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Filem Joker & 1917 Terima Pencalonan Terbanyak Dalam Anugerah Oscar 2020

Kini kesemua senarai pencalonan Anugerah Oscar ke-92 (2020) telah diumumkan secara rasmi. Selepas filem Parasite menjadi perhatian tercalon dalam anugerah berprestij itu, kini perhatian diberikan buat dua filem yang dijangka menang besar dalam edisi kali ini.

Bagi Anugerah Oscar atau juga dikenali sebagai Anugerah Academy, filem Joker telah menjadi filem terbanyak yang mendapat pencalonan kali dengan tersenarai di dalam 11 kategori. Antara kategori yang tersenarai bagi Joker adalah kategori filem terbaik, pengarah terbaik dan pelakon terbaik yang dijangka bakal dirangkul mudah oleh Joaquin Phoenix.

Memberi persaingan pada Joker, filem 1917 telah mendapat 10 pencalonan dan mendapat pujian ramai apatah lagi telah berjaya menempa nama di dalam Anugerah Golden Globe baru-baru ini.

Sebagai info, sesuatu yang membanggakan untuk dikongsi, filem yang diterbitkan oleh rakyat Malaysia, Smriti Mundhra dan Sami Khan berjudul St. Louis Superman telah tersenarai pencalonan dalam kategori filem dokumentari pendek bersaing dengan empat lagi dokumentari. Anugerah Oscar dijangka berlangsung pada 10 Februari hadapan.


Enggan Ibu Dikecam, Puteri Balqis Titip Pesanan Buat Nabila Huda

Sejak tularnya mengenai pelakon cilik, Puteri Balqis yang kini hidup dalam serba kekurangan menerima pelbagai komen daripada netizen apatah lagi mengenai tanggungjawab ibunya, Norashikin Mohd Aziz yang dikecam kononnya seperti sengaja membiarkan anaknya menjual buku di jalanan.

Malah, baru-baru ini pelakon Nabila Huda menerusi laman Twitter nya turut mempersoalkan perkara yang hampir sama.

Tampil menjelaskan isu tersebut, Balqis atau juga dikenali sebagai Aqish menolak dakwaan bahawa ibunya tidaklah seperti yang disangka ramai dan memberitahu tindakannya menjual buku di sekitar Kuala Lumpur adalah atas permintaannya sendiri.

Tambah pelakon itu, ibunya sudah banyak berkorban deminya dan menjadi saksi bersama sepanjang susah dan senang hidup mereka.

Di kesempatan itu, Balqis juga menafikan bahawa ibunya merupakan seorang penagih dadah. Dakwaan tersebut muncul dipercayai daripada ibu saudaranya sendiri. Jelas Balqis, sejak mereka menghadapi kesukaran dalam hidup ibunya telah mengalami tekanan perasaan selain sering ditahan polis.

Dalam nukilannya itu, Balqis begitu mengagumi pengorbanan ibunya selama ini dan turut mendedahkan ibunya pernah mengalirkan airmata di dalam penulisan puisi yang berjudul ‘The Ally Of Us’.


[REVIEW] Filem Underwater Buat Penonton Cemas!

Mungkin ada sesetengah penonton beranggapan filem ini seperti gagal apatah lagi mengharapkan ‘pulangan’ yang lebih mendalam mengenai Underwater yang dilakonkan oleh Kristen Steward selaku teraju utama nya.

Underwater mengingatkan kami pada filem Life 2017 yang memaparkan fokus yang hampir sama.

Namun filem versi 2020 ini sedikit samar apabila permulaanya membuatkan penonton tertanya apakah motif mereka berada di dalam dasar laut. Biarpun begitu, aksi dan debarannya juga tidak mengambil masa yang lama untuk dibawa kepada penonton kerana disitulah tunjang filem ini bermula.

Buat anda yang mempunyai claustrophobic, fobia pada ruangan sempit mungkin Underwater bakal membuatkan anda cemas dengan memaparkan adegan yang agak sedikit menakutkan sehingga membuatkan penonton terfikir apakah yang bakal terjadi sekiranya ruangan tersebut menjadi semakin sempit mahupun terkambus di dalamnya secara tiba-tiba.

Itu tidak termasuk dengan elemen jumpscare yang berselang seli apatah lagi dengan kemunculan watak yang diundang. Bagaimanapun, jika bercakap mengenai filem yang penuh debaran dan mencemaskan, Underwater masih belum mampu melawan penangan filem A Quiet Place yang mana sekual keduanya bakal menemui penonton tidak lama lagi.

Norah Price(Kristen Stewart) merupakan salah seorang daripada sekumpulan penyelidik yang terperangkap jauh di dasar lautan selepas makmal bawah air mereka musnah akibat satu gempa bumi. Selain berdepan masalah kekurangan oksigen dan alatan yang rosak, mereka turut diburu oleh satu raksasa laut dalam bermisteri yang muncul akibat gempa bumi itu. Mereka perlu bekerjasama dalam mencari jalan untuk menyelamatkan diri dari terus diburu raksasa tersebut.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Selain Tony Fernades, 3 Boss Syarikat Tekno Ini Tutup Akaun Media Sosial Dengan Alasan Tersendiri

Ketua Pegawai Eksekutif AirAsia Tony Fernandes telah membuat keputusan yang mengejutkan dengan memilih untuk memadamkan akaun Twitternya pada 12 Januari, 2020.

Keputusan membuat bos syarikat penerbangan murah ini sekaligus tidak lagi aktif dalam media sosial.

Berhenti dari aktif media sosial bukan perkara baru yang dilakukan oleh CEO atau pengasas syarikat terkemuka di dunia. Selain daripada Tony Fernandes, terdapat beberapa individu ternama lain yang juga mengambil keputusan yang sama.

Jadi, apakah sebabnya mereka memutuskan untuk berhenti bermain media sosial?

Rata-rata mereka merasakan bahawa media sosial mempunyai kesan buruk, dari kesan negatif dan banyak kebohongan sehinggakan keselamatan data diragui.

Sebenarnya, peranan media sosial memang penting apabila ia digunakan dengan betul. Malangnya, media sosial juga mempunyai sisi gelap kepada mereka yang menggunakannya dengan tidak bijak.

Terdahulu Tony Fernandes telah menutup akaun  Facebooknya pada Mac 2019 sebagai bentuk bantahannya terhadap video tembakan rambang di Christchurch, New Zealand, yang disiarkan secara langsung oleh pelaku di Facebook.

Kemudian yang terbaru sebagai pembuka tahun 2020, Tony Fernandes menutup akaun Twitternya dan kini dia hanya aktif dalam Instagram dan LinkedIn.

Nak tahu apa alasannya? Ini kenyataan atau tweet yang terakhir dikeluarkan oleh Tony;

“Selepas menutup akaun Facebook anda, sudah tiba masanya untuk memadamkan Twitter. Sudah menjadi peminat platform ini untuk masa yang lama, tetapi terdapat terlalu banyak perkara negatif, kebohongan, dan kemarahan”

“Ini adalah perjalanan yang sangat menarik. Saya berasa lebih baik tanpa Facebook dan saya pasti akan lebih baik tanpa Twitter. “Media sosial telah menjadi tempat kemarahan,” katanya dalam tweet terakhirnya.

Akaun Instagram CEO SpaceX dan Tesla, Elon Musk, telah hilang sejak akhir bulan Ogos 2018. Apabila dia hilang, pengikutnya di Instagram mendakwa bahawa mereka tidak dapat mencari profil Musk yang sebelum ini dengan menggunakan nama @elonmusk.

Dalam temu bual dengan pelawak Joe Ro di podcast The Joe Rogan Experience, Musk kemudian mendedahkan bahawa Instagram membuat orang kelihatan lebih kacak dan lebih bahagia daripada mereka sebenarnya, dan boleh mempunyai kesan negatif.

Dipetik dari Business Insider, Musk berpendapat bahawa melihat orang yang menarik dan gembira di media sosial akan membuat orang berfikir,

“Saya tidak begitu tampan dan saya tidak begitu gembira”

“Apabila sebenarnya, orang yang anda fikir sangat gembira – sebenarnya tidak gembira. Sungguh tertekan, mereka sangat sedih,” kata Musk oleh Business Insider.

Seperti yang dilaporkan oleh Fortune, salah seorang pengasas dan bekas pemimpin WhatsApp, Brian Action, memilih untuk memadamkan akaun Facebooknya berikutan pendedahan skandal kecurian data pengguna Facebook pada 2018 tahun lepas.

Pada masa itu, data pengguna Facebook didakwa digunakan untuk kempen pemilihan Presiden Donald Trump dalam pilihan raya 2016. Bukan sahaja dia berhenti memadamkan akaunnya, Acton juga menyertai pergerakan di media sosial Twitter yang sibuk dengan hashtags #deletefacebook. Dalam akaun Twitter rasminya, Acton mengeluarkan tweet dengan kalimat pendek ‘it’s time #deletefacebook’ melalui akaun @brianaction.

Salah satu pengasas Apple, Steve Wozniak, telah meninggalkan Facebook kerana kebimbangan yang semakin meningkat terhadap pencerobohan media sosial milik Mark Zuckerberg dalam mengendalikan maklumat peribadi pengguna.

“Pengguna memberikan setiap detail kehidupan mereka ke Facebook dan … Facebook membuat banyak wang dari iklan ini,” katanya seperti yang dipetik oleh CNBC Today.

“Keuntungannya semua berdasarkan maklumat pengguna, tetapi pengguna tidak memperoleh apa-apa keuntungan.”

Wozniak berkata dia lebih suka membayar Facebook daripada mengeksploitasi maklumat peribadi untuk pengiklanan. Dan dia memuji Apple untuk menghormati privasi orang.

“Apple menjana wang dari produk yang baik, bukan dari anda,” kata Wozniak.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Jangan Sedap Hina”- Aliff Aziz Akui Diri Bermasalah

Baru-baru ini tular mengenai sebuah video yang menunjukkan pelakon dan penyanyi, Aliff Aziz yang bergaduh dengan beberapa individu di luar sebuah restoran. Dalam pergaduhan tersebut, dia turut menunjukkan kemaluannya sambil mencabar mereka untuk bergaduh dengannya.

Biarpun tiada kenyataan balas mengenainya, namun Aliff telah berkongsi sesuatu menerusi laman Insta-Story nya selepas memadam semua postingnya terdahulu. Menerusi perkongsian tersebut, dia akui berasa kecewa terhadap sesetengah pihak yang mempersendakan dirinya di atas segala kontroversi yang berlaku sebelum ini.

Akui dirinya seorang yang bermasalah, luah pelantun Sayang Sayang ini dia tidak kuat menghadapi dugaan yang sedang melanda dan telah memalukan orang-orang yang tersayang.

“Teruskan ketawa di atas penderitaan saya. Ya, saya bermasalah. Tetapi percayalah jika anda di tempat saya, anda mungkin tidak akan kuat berhadapan dugaan yang saya hadapi. Ya, saya sudah memalukan orang yang sayangkan saya. Tiada siapa yang tahu apa saya lalui”

Tambahnya, biarpun pelbagai kontroversi mengenai dirinya hangat diperkatakan namun dia tidak perlu memberikan sebarang penjelasan kepada mana-mana pihak.

“Saya tidak perlu berikan penjelasan kepada sesiapa. Walaupun seteruk mana saya, Allah sentiasa ada untuk saya. Ia sangat melucukan apabila orang yang mengaku alim dan muslim yang lebih banyak menghina,”

Imbas kembali kejadian sebelum ini, pada November 2019 Aliff telah ditahan oleh pihak polis Singapura atas dakwaan menganggu ketenteraman awam dalam keadaan mabuk serta turut bergaduh dengan seorang lelaki.


Hilang 6KG Dalam Sebulan! Dina Nadzir Nekad Untuk Terus Kurus

Selebriti verstail, Dina Nadzir mendedahkan sudah hilang 6 kilogram sejak mengikuti rawatan di SSKlinic yang mana dia turut dilantik menjadi duta bagi jenama tersebut.

Bagaimanapun, menurut Dina atau nama sebenarnya Faradina Mohd.Nadzir,35 selain rawatan dia turut menghadkan pengambilan makanan-makanan segera untuk tampil lebih sihat. Tidak segan untuk berkongsi pengalamannya, tambah Dina dia kini semakin berjaga-jaga untuk mengambil sebarang makanan apatah lagi turut mendapat sokongan daripada ahli keluarga dan rakan-rakan terdekat.

“Untuk program pelangsingan ini, saya dah turun sebanyak enam kilogram, dari 112kg kini berat saya 106 kg. Kalau boleh sekarang sasaran saya adalah untuk capai berat badan ketika umur 18 tahun iaitu 80 kilogram.

Walaupun nampak mudah, namun sebenarnya ia agk sukar sebab saya jenis suka makan jajan dan coklat. Namun saya bertuah kerana dapat sokongan daripada ahli keluarga dan rakan-rakan. Kalau dulu setiap kali ada ‘potluck’ mereka akan bawa kari kambing dan sebagainya. Tetapi kali ini mereka memahami saya dan menyediakan sajian lebih sihat seperti salad”

Dalam perkembangan lain, biarpun sudah hampir 10 tahun putus cinta dengan bekas kekasihnya, penyanyi dan penyampai radio Era ini tidak berasa sunyi dan lebih senang meluangkan masa bersama keluarga dan beberapa teman rapatnya.

Namun jika bercakap mengenai persediaannya untuk bercinta semula, dia tidak menolak untuk menerima mana-mana jejaka yang menambat hatinya namun meletakkan beberapa syarat terutamanya mengenai penjagaan diri.

“Sudah memasuki usia 35 tahun, kalau nak cari teman istimewa memang saya akan tengok personaliti dulu daripada rupa. Dulu tidak dinafikan kita muda lagi, memang nak teman lelaki yang kacak sahaja. Disebabkan sudah semakin matang, saya kalau boleh nak teman lelaki yang bijak. Rupa tidak penting, asalkan ketiak mesti wangi,” kata Dina sambil berseloroh.

Dina ditemui Murai.my ketika di majlis pelantikannya sebagai duta SSKlinic yang berlangsung di Damansara 3, Petaling Jaya pada petang Selasa.


“Dia Kawan Artis Pertama Saya”- Aina Abdul Dedah Pesanan Indah Ruhaila

‘Sumpahan’ yang menjadi dari penyanyi Aina Abdul apabila lagu pertaruhannya, Sumpah berjaya mara ke Anugerah Juara Lagu (34) yang akan berlangsung pada 9 Februari hadapan di Axiata Arena, Bukit Jalil.

Mengimbas kembali kenangan dan detik sewaktu ‘Sumpah’ diumumkan sebagai 12 lagu yang layak ke AJL34, Aina atau nama sebenarnya Nurul Aina Abdul Ghani,27 mendedahkan penyanyi Indah Ruhaila sempat menitipkan pesanan buatnya. Kagum dengan bakat yang dimiliki oleh Indah, menurut Aina pelantun Pudar itu juga merupakan kawan artis nya yang pertama sejak menceburkan diri di dalam industri hiburan.

” Saya sebelum ini tidak mempunyai kawan artis. Pertama kali saya berjumpa dengan Indah ketika di sebuah acara yang saya buat persembahan,dia datang bertegur sapa dengan saya. Sehingga kini dia menjadi kawan saya dan merupakan kawan artis pertama.

Saya masih ingat Indah ada berbisik pada saya, ‘Hey girl do your best. I’m rooting for you. Aim for vokal terbaik'” dedah Aina ketika ditemui Murai.my di sidang media AJL34 baru-baru ini.

Berasa terharu dan terkejut, Aina berkata dia tidak menyangka bahawa ramai pihak termasuk peminat turut meletakkan harapan yang besar untuk melihatnya pergi lebih jauh.

Bercakap mengenai persiapannya menjelang AJL34, dia sudah 70% bersedia untuk membuat persembahan di anugerah berprestij itu.

Memandangkan ini adalah impian dan kemunculannya buat pertama kali di AJL, bekas Naib Juara Mentor Legend 2014 ini bakal menjanjikan sesuatu buat peminat-peminatnya kelak.

“Persiapan saya setakat ini dalam 60-70% sudah selesai. Lebihan itu adalah persediaan mental dan vokal saya sendiri. Dari segi penampilan, saya bahagikan mengikut kumpulan untuk menjaga pakaian dan make up saya.

Ini adalah impian yang saya nanti-nantikan sebelum ini. Untuk mendapat peluang ini bukanlah mudah apatah lagi dipilih diantara 30 buah lagu yang terbaik. Saya tak nak cakap lebih-lebih cuma saya tak nak sia-siakan peluang ini. Terima kasih buat semua yang memberi sokongan pada saya selama ini”

Mengenai AJL34, nama-nama besar seperti Ernie Zakri, Hafiz Suip dan Aina sendiri antara yang disebut-sebut mampu merangkul anugerah vokal terbaik bagi edisi kali ini. Adakah ramalan ini bakal menjadi realiti? Sama-sama kita nantikan!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[VIDEO] Merungkai Misteri Pulau Begansar, Pulau Yang Boleh Bergerak Sendiri

Indonesia memang terkenal dengan sebagai negara yang mempunya banyak pulau. Hampir semua wilayah mempunyai pulau-pulau. Dari yang tidak bergerak sehinggalah ada pulau yang boleh bergerak. Seriuslah?

Dua pulau kecil bernama Begansar di Kabupaten Kapuas Hulu, Kalimantan Barat. Kedua-dua pulau yang dikelilingi oleh air ini memang bergerak dan terapung di tasik.

Menurutnya, beberapa fakta dari penduduk setempat bahawa pulau ini memang bergerak dan sering memusnahkan alat penangkap ikan dalam bentuk pukat tunda yang dipasang di sekitar tasik dan pulau itu.

Masyarakat tempatan yang tinggal di kawasan ini percaya pulai-pulau didiami oleh roh. Ada juga yang mengatakan, di bawah pulau ini terdapat ikan Biawan yang besar yang memindahkan pulau itu.

Setiap pulau adalah lebih kurang 20 x 40 meter. Di atasnya terdapat pokok-pokok yang rendah dan tinggi juga rumput liar tumbuh di situ. Masyarakat kampung telah menyelam di bawah pulau itu untuk menyiasat samada ia bersambung dengan darat tapi ternyata pulau itu benar-benar terapung.

Menariknya, walaupun ia dinaiki oleh ramai orang, pulau itu tidak pernah tenggelam. Keistimewaan ini kemudian menjadi daya tarikan bagi ramai pengunjung dari pelbagai negara. Pulau Begansar kini menjadi lokasi pelancongan, setiap kali musim cuti dan akhir minggu, ramai orang mengunjunginya.

Difahamkan pulau Bagansar mula bergerak sekitar 8 pagi sehingga jam 3 petang. Selain mampu bergerak sendiri, Pulau Begansar juga boleh bergerak dengan ditolak.

Untuk ke Pulau Begansar tidak terlalu sukar. Boleh menggunakan laluan pengangkutan sungai dan darat. Melalui jalan Simpang Nanga Boyan-Nanga Bunut. Apabila mereka ingin memasuki pulau itu, pengunjung perlu membayar tiket masuk sebesar Rp 20 ribu seorang (RM6) .


“Saya Memang Tak Mahu”- Noor Nabila Enggan Teruskan Perkahwinan

Menerusi prosiding di Mahkamah Rendah Syariah Wilayah Persekutuan, proses proses timbang tara (hakam) yang dilantik kedua-dua pihak iaitu Sharnaaz Ahmad dan isterinya, Noor Nabila sekali lagi gagal mencapai kata sepakat.

Atas keputusan tersebut, mahkamah telah menggugurkan hakam yang diwakili serta menetapkan 27 Februari untuk melantik hakam baru.

Sebagai info, mahkamah menerusi Seksyen 47 (14) dan Seksyen 48 Akta Undang-Undang Keluarga Islam (Wilayah-Wilayah Persekutuan) 1984 mempunyai kuasa melantik dalam kalangan saudara-mara terdekat kedua-dua pihak iaitu dua penimbang tara yang mempunyai maklumat berkaitan isu rumah tangga pemohon dan defendan.

Menurut Nabila, dia terkilan kerana proses tersebut dipanjangkan dan akui sudah tawar hati dengan Sharnaaz. Jelas usahawan ini, kes pergolakan rumahtangga mereka sepatutnya diselesaikan dengan cepat dan tidak perlu dipanjangkan memandangkan mempunyai anak untuk dijaga bersama.

“Sepatutnya perkara ini boleh dipercepatkan jika Sharnaaz melafazkan cerai, tapi disebabkan proses yang berlangsung ini perceraian tidak dapat dibuat.

Saya memang tidak mahu teruskan perkahwinan ini. Sepatutnya kedua-dua belah pihak faham yang kita boleh teruskan kehidupan masing-masing. Dia sudah menjalani kehidupan hampir setahun tanpa isteri, begitu juga dengan saya.

Kami ada anak, jadi tak payah dipanjangkan atau ada pihak terasa hati. Saya rasa lebih baik teruskan kehidupan, berbaik-baik untuk besarkan anak tanpa ada rasa dendam atau marah.

Namun, apa yang membuatkan saya tak faham apabila pihak sana tergamak buat macam ini (memanjangkan kes). Adakah Sharnaaz nak selamatkan perkahwinan tapi apa usaha yang dia buat? Saya memang sudah tawar hati dan tidak nampak sebarang usaha daripada pihaknya untuk kembali bersama saya,” katanya.

Terdahulu, pada 11 September lalu, mahkamah telah memerintahkan satu Jawatankuasa Pendamai (JKP) dibentuk bagi mencari penyelesaian dalam kes tuntutan cerai pasangan ini.

Namun, Sharnaaz terlebih dahulu memfailkan permohonan nusyuz terhadap isterinya itu pada 30 September lalu.

Bagi prosiding JKP Sharnaaz melantik rakan baiknya sebagai wakil manakala Noor Nabila melantik bapa tirinya Abdul Halim Khan.

Sharnaaz dan Nabila telah berkahwin pada 31 Mac 2017 dan dikurniakan seorang anak lelaki, Jebat Jayden yang kini berusia setahun.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Akhirnya Terungkap! Ini Motif Sebenar Aktres ‘Captain America’ Bunuh Ibunya Sendiri

Penghujung tahun lepas, nama Mollie Fitzgerald telah menjadi sebutan selepas ditangkap oleh Polis Kansas, Amerika Syarikat. Pelakon yang memegang watak kecil dalam filem Captain America: The First Avenger ini didakwa terlibat dalam pembunuhan terhadap ibu kandung sendiri, Patricia.

Kini beberapa butiran mengenai kes tersebut telah terungkap. Laporan dari Dailymail, memberitahu bahawa pada hari kejadian pada 20 Disember 2019, Mollie Fitzgerald sendiri memanggil polis selepas menikam ibunya.

Saat dia menghubungi pegawai polis, Mollie mengaku bahawa dia menikam ibunya kerana dia mahu mempertahankan dirinya. Patricia Fotzgerald sendiri disahkan mati di tempat kejadian di rumahnya.

Dalam sebuah kenyataan bertulis dari mahkamah yang diperolehi oleh media tempatan The Kansas City Stars, Mollie Fitzgerald masih bertahan atas dasar mempertahankan diri.

“(Mollie Fitzgerald) berkata ibunya terus cuba mengambil pisau untuk membunuhnya, jadi dia terpaksa membunuhnya,” kata kenyataan itu dalam laporan ini.

Namun Polis yang menemui fakta yang berpotensi melemahkan kenyataan Mollie. Pegawai perubatan tidak menemui tanda-tanda bahawa ibunya memegang senjata.

Dari autopsi, beberapa lebam yang ditemui pada tubuh Patricia tanda dicekik. Dia juga mengalami kecederaan akibat mempertahankan diri. Pada 14 Januari lalu, hakim memerintahkan supaya wanita ini menjalani pemeriksaan mental.

Seperti yang dilaporkan sebelum ini, Mollie Fitzgerald ditangkap oleh polis pada hari Selasa, 31 Disember 2019 terhadap pembunuhan ibunya. Ibunya meninggal dunia dengan luka-luka di usia 68 tahun.

Mollie Fitzgerald ditangkap atas tuduhan membunuh dan dipenjara dengan ikat jamin sebanyak US $ 500 ribu.


Penyanyi Paling Muda! Billie Ellish Bakal Nyanyikan Lagu Filem James Bond

Selain pelakon yang memegang watak Ejen 007, lagu tema bagi filem James Bond juga merupakan antara yang dinanti-nantikan oleh peminat.

Bagi filem James Bond akan datang, No Time To Die penerbit filem itu telah pun mendedahkan penyanyi manakah yang akan diberi kepercayaan menyanyikan lagu temanya. Siapa sangka,dikalangan ratusan penyanyi popular Hollywood,penyanyi pop remaja, Billie Eilish telah dipilih untuk merakamkan lagu bagi No Time To Die.

Bukan itu sahaja, pelantun Bad Guy ini juga akan menulis lagu tema filem aksi popular dunia itu bersama abangnya, Finneas O’Connell.

Mengikut jejak langkah penyanyi lagu tema filem itu sebelum ini seperti Adele, Madonna, dan Paul McCartney, dengan pemilihan Billie sekaligus mencatat sejarah sebagai penyanyi paling muda diberi penghormatan tersebut.

Sedikit info mengenai No Time To Die, aktor Daniel Craig masih kekal memegang watak sebagai Ejen 007 buat kali kelima dan barangkali merupakan yang kali terakhir buatnya. Filem ini bakal ditayangkan pada April kelak di pawagam seluruh dunia.


Netizen Dakwa Puteri Balqis Jadi Mangsa Penyakit Mental?

Sejak tularnya isu mengenai pelakon cilik, Puteri Balqis yang ditampilkan menerusi rancangan Bersamamu, ramai selebriti yang tampil memberi kenyataan selain turut mendoakan yang terbaik buatnya.

Namun, disebalik itu terdapat juga spekulasi-spekulasi daripada netizen di media sosial mengenai keadaan sebenar pelakon ini apatah lagi setelah doktor pakar mengesahkan bahawa Balqis tidak mempunyai penyakit kanser seperti yang dimaklumkan sebelum ini.

Selain mendakwa kononnya Balqis terkena penyakit mistik, muncul pula dakwaan dan teori yang mengatakan bahawa dia telah menjadi mangsa sejenis penyakit mental yang dikenali sebagai Munchausen Syndrome by Proxy (MSBP)

Hangat membicarakan mengenai simptom tersebut, menurut netizen tersebut dia tidak menolak bahawa Balqis menjadi mangsa mahupun mempunyai MSBP itu sendiri dan turut disokong oleh segelintir netizen yang lain.

Malah mereka turut mengharapkan akan ada pihak yang menjalani pemeriksaan fizikal dan mental kepada Balqis dan ibunya bagi pulih seperti sedia kala. Bagaimanapun jelasnya lagi, ianya hanya sekadar teori semata-mata dan mungkin mempunyai penyakit lain yang masih tidak diketahui sehingga hari ini.

Sebagai info, MSBP merupakan sejenis penyakit mental yang mana seseorang individitu itu cuba membuatkan individu lain terutamanya kanak-kanak mahupun warga emas kelihatan begitu sakit untuk mendapatkan perhatian. Lazimnya sindrom ini biasa ditemui pada orang dewasa mahupun pengasuh kanak-kanak yang menginginkan perhatian daripada individu terdekat mahupun masyarakat sekeliling.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Lama Menanti, Akhirnya Elly Mazlein Mahu Dedah Wajah Bakal Suami

Hanya beberapa jam sahaja lagi sebelum pelakon dan penyanyi, Elly Mazlein bakal diijabkabulkan dengan jejaka pilihannya yang digelar Elly sebagai ‘Papa Awan Nano’.

Bakal bergelar isteri kepada seorang guru pada Sabtu ini(18 Januari), Elly atau nama sebenarnya Sharifah Aida Mazlina binti Syed Hanafi terlebih dahulu akan diraikan dalam majlis berinai malam ini bertempat di Putra World Trade Centre (PWTC) disini.

A post shared by 💋SaraAzlan💋 (@iamellymazlein)

Menerusi perkongsian Elly di laman Instagram nya, segala persiapan kini sedang rancak dibuat dan turut teruja menantikan hari bahagianya.

Dalam posting susulannya, pelakon Kampung People ini turut mengumumkan akan mendedahkan wajah suaminya, Mohamad Azlan pada malam ini selepas sekian lama menyembunyikan wajah jejaka bertuah itu. Malah, wajah terkini anak kesayangannya Putri Sara Sefhia Azmi juga akan didedahkan.

Buat mereka yang ingin melihat perjalanan majlis selebriti ini, siaran langsung bakal diperlihatkan buat tontonan peminat menerusi laman YouTube nya. Menerusi carian Murai.my, dikhabarkan majlis ini bakal berlangsung dengan meriah dan barangkali mendapat jolokon Wedding of The Year. Tahniah Kak Lina Pom Pom!


4 Kesilapan Besar Jika Bercuti Ke Bali Yang Boleh Buatkan Anda Jatuh Miskin

Sedar atau tidak, Bali sememangnya menjadi lokasi percutian kegemaran rakyat Malaysia. Kalau ke Bali, duit boleh keluar mengalir macam tu jer, kadang-kadang boleh jadi membazir. Tiket penerbangan ke Bali pun susah nak turun harga, selalunya memang mahal.

Kami pernah dengar, ramai yang berhabisan ribuan ringgit di Bali tak sampai seminggu, sedangkan anda boleh lebih banyak berjimat. Sekiranya anda merasakan ini semasa bercuti ke Bali, anda mungkin membuat beberapa kesilapan di bawah.

Percutian ke Bali pada musim High Season memang tidak disyorkan. High Season yang dimaksudkan ialah apabila cuti sekolah, cuti percutian, atau tahun baru.

Tiket penerbangan ke sana untuk seorang boleh mencapai lebih RM1,000 untuk perjalanan pergi balik pada musim ini, itupun dengan penerbangan tambang murah. Belum lagi, harga penginapan ya!

Sebelum tahun baru 2020, hampir semua penginapan di Seminyak dan kawasan Legian penuh. Di samping itu, teksi motosikal dan teksi dalam talian turut mematikan aplikasi itu dan memilih untuk mencari penumpang secara langsung di jalan raya.

Harga yang mereka tawarkan kepada pengunjung juga sangat tinggi. Bayangkan, kadar ‘ojek’ atau teksi motosikal dari Legian ke Kuta pada 31 Disember 2019 boleh mencapai RM30. Alasan mereka mengenakan tarif yang tinggi adalah kerana banyak jalan utama telah ditutup.

Terlalu bergantung kepada pengangkutan awam atau dalam talian di Bali tidak bijak. Lebih baik jika anda menyewa kereta bersama dengan pemandunya  jika anda datang ke Bali beramai-ramai.

Jika datang berdua atau berseorangan, lebih baik sewa motosikal saje. Sebab kesesakan lalu lintas di Bali pun agak teruk.

Kenapa tidak digalakkan menggunakan pengangkutan awam atau dalam talian?

Sesetengah kawasan di Bali tidak membenarkan teksi dalam talian atau teksi motosikal beroperasi, ini disebabkan oleh peraturan penduduk tempatan. Sementara itu, jika menggunakan teksi tempatan, kos boleh jadisangat mahal.

Jika anda memilih sewa kereta bersama pemandunya, biasanya anda akan dikenakan bayaran dalam lingkungan RM150 selama 10 jam.

Menggunakan aplikasi seperti Airbnb nampaknya lebih bijak apabila anda mencari penginapan di Bali. Nak tahu sebab apa? Oleh kerana harga homestay pastinya lebih murah daripada hotel.

Cuma bezanya kalau anda menginap di hotel, lokasinya akan strategik dan mereka juga menyediakan sarapan pagi.

Tetapi jika anda melancong solo atau hanya bersendirian, homestay kelihatan lebih sesuai. Banyak homestay di Bali mempunyai kadar sewa yang rendah dan kalau anda bijak memilih, mungkin boleh dapat villa dengan kolam renang peribadi dengan harga yang murah.

Selain sering menjamu selera di Hotel hampir setiap hari. Apa kata anda mencuba di warung nasi campur atau restoran padang setempat.

Mahu lebih jimat lagi? Beli roti atau oat ditambah bijirin dan makan di penginapan untuk pagi dan petang.

Itulah 4 kesilapan yang membuat anda melakukan pembaziran besar bercuti ke Bali. Apa yang anda harus pertimbangkan adalah pilih waktu bercuti yang bersesuaian,  soal pengangkutan harian,  menginap di homestay dan pilih restoran yang menyediakan masakan tempatan. Pasti akan lebih jimat!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Wow! Starbucks Jalin Kerjasama Dengan BTS

Buat julung kalinya, Starbucks Korea telah menjalinkan kerjasama dengan kumpulan penyanyi lelaki popular BTS dalam kempen terbaharu jenama itu.

Menerusi kempen “Be the Brightest Stars”, Starbucks Korea akan melancarkan beberapa menu dan barangan eksklusif bermula 21 Januari hingga 6 Februari hadapan.

Produk tersebut yang terdiri daripada satu minuman, lima menu makanan dan enam barangan edisit terhad djangka menerima sambutan hangat daripada pelanggan setia mereka dan peminat-peminat BTS. Antara barangan eksklusif tersebut termasuklah sebuah beg membeli-belah yang tertera logo BTS dan Starbucks pada nya.

Tidak cukup dengan itu, sepanjang kempen berlangsung Starbucks negara itu akan memainkan lagu Make It Right dari album “Map of the Soul: Persona”. Kolaborasi tersebut juga merupakan sebahagian daripada aktiviti kebajikan mereka yang mana sebahagian keuntungan jualan dari kempen ini bakal disumbangkan pada program karier dan pendidikan buat remaja yang tidak bernasib baik di dalam The Beautiful Foundation’s Opportunity Youth Independence Project.


Fathia Latiff Selesa Digelar Miley Cyrus Malaysia

Berazam untuk bangkit semula, pelakon yang kini bergelar penyanyi, Fathia Latiff mengharapkan agar tahun 2020 memberikan lembaran baharu buatnya apatah lagi untuk membuat kemunculan semula di dalam industri hiburan.

Akui kontroversi yang lalu banyak memberi pengajaran buatnya, Fathia yang kini muncul dengan single terbaharu, Jika Aku Tahu berkata ‘kehilangan’ nya buat seketika sebelum ini adalah peluang untuk mengenal dirinya semula selain turut belajar mengenai selok belok nyanyian yang sudah lama diidam-idamkannya.

“Sejak saya kurang menerima tawaran untuk berlakon atas apa yang terjadi sebelum ini, saya ingin cuba meneroka sesuatu yang baru. Jadi saya mula berlatih untuk menyanyi dan mula belajar vokal daripada penyanyi berpengalaman seperti Bob Yusof. Sepanjang itu juga, saya mencari pendapatan menerusi jualan tudung jenama saya sendiri dan beberapa pakaian terpakai”

Sejak membuat keputusan untuk tidak lagi berhijab, Fathia lebih selesa untuk menggayakan imej berambut pendek dan menjadi dirinya sendiri. Malah ada sesetengah daripada netizen turut menggelarkannya sebagai ‘Miley Cyrus Malaysia’ ekoran imej dan gaya hidup Fathia saling tidak ubah seperti selebriti Hollywood itu.

Tidak menolak imejnya persis pelantun ‘Don’t Call Me Angel’ jelas Fathia dia sememangnya mengagumi Miley kerana penyanyi itu punyai visi dan matlamat hidup sendiri.

“Saya mungkin ke arah seperti Miley Cyrus. Saya tak rasa dia meroyan tetapi berbakat dengan gayanya yang tersendiri. Macam saya, imej inilah diri sebenar saya dan selesa dengannya. Kalau untuk nyanyian, saya memang sengaja berambut pendek untuk tampil dengan imej sendiri dan bukanlah kerana tekanan dan sebaliknya. Saya memang nak berambut pendek”

Fathia ditemui Murai.my di sidang media pelancaran single keduanya di pejabat Indigital Music Metropolitan Square, Damansara Perdana, Petaling Jaya pada petang Khamis.


Luna Maya Pakai Rantai Lambang Salib? Ini Penjelasannya!

Luna Maya dikenali sebagai salah seorang artis paling berjaya dan popular di Indonesia. Artis berusia 36 tahun itu mempunyai kerjaya yang bersinar sebagai model hinggalah membintangi pelbagai buah filem.

Jadi tidak hairanlah begitu banyak jenama fesyen di dalam dan di luar negara mendekati  Luna untuk mempromosikan produk mereka. Terbaru bekas kekasih Ariel NOAH ini dilihat sedang mempromosikan barang kemas dari jenama SOYOOM.

Luna juga memuat naik video apabila dia menunjukkan barang perhiasan dalam bentuk kalung dan menyertakan akaun @soyoom_official melalui IG Stories-nya. Luna juga mengucapkan terima kasih kepada SOYOOM kerana menghantar kalung itu.

Walaubagaimanapun, netizen terkejut kerana mereka terlihat Luna memakai kalung berbentuk salib, seperti yang dipakai oleh orang yang menganut agama Kristian.

Walaubagaimanapun,  Luna menjelaskan bahawa dia memakai kalung berbentuk pedang bukannya lambang salib seperti yang ramai fikirkan.

Secara logiknya, Murai MY langsung tak rasa Luna nak memakai rantai dengan loket yang bertentangan dengan agama dia sendiri lebih-lebih lagi dengan para pengikutnya di Instagram.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Aliff Syukri ‘Belanja’ Ratusan Ribu Demi Kenangan Raudhah Arshiyah

Pada malam Sabtu baru-baru ini, penyanyi dan usahawan popular Datuk Seri Aliff Syukri dan isteri, Datin Seri Nur Shahida telah mengadakan majlis kesyukuran dan aqiqah buat anak bongsu mereka, Raudhah Arshiyah yang selamat dilahirkan pada 19 Disember yang lalu.

Dalam majlis serba meriah yang diadakan di kediaman mereka, pasangan ini telah menjemput hampir 1000 orang jemputan yang terdiri daripada ahli keluarga, kenalan,selebriti serta pengikut yang bertuah.

Mengimbas kembali majlis yang sama diadakan buat anak keempat Aliff, Yusof Al-Qardawi sekitar Julai 2018, pelantun Bobo Di Mana ini mendedahkan telah ‘berhabis’ hampir RM300,000 untuk majlis tersebut.

A post shared by Aliff syukri bin kamarzaman (@aliffsyukriterlajaklaris)

Buat Raudhah pula,Aliff dan Shahida berasa terharu kerana ramai pihak ingin menaja majlis anak mereka. Namun, mereka mengambil pendekatan untuk mengeluarkan belanja sendiri demi kenangan anak bongsu mereka pada akan datang.

“Sebenarnya kami buat ini hanya yang termampu. Kami tak nak nanti orang akan mempertikaikan kenapa bezakan Yusof dan Raudhah.

Secara jujurnya, kami buat majlis ini pun gunakan duit pendapatan menerusi sosial media seperti YouTube dan blog. Bukanlah untuk riak, tetapi lebih kepada kenangan. Setiap anak punyai kenangannya sendiri. Nanti bila mereka dah besar dan buka YouTube, ‘oh begini rupanya majlis'”, kata Aliff dan Shahida ketika ditemui Murai.my”

Ketika ditanya mengenai kos perbelanjaan majlis buat Raudhah, Aliff enggan memberitahu jumlah yang sebenar namun menerusi laman YouTube nya, usahawan ini mendedahkan telah membelanjakan sebanyak hampir RM400,000.

Sebagai info, Aliff dan Shahida telah berkahwin sekitar Ogos 2007 dan kini dikurniakan lima orang cahaya mata iaitu Ammaar Ahyan, Qadejah El Zahra, Ibraheem Adham, Yusoff Al Qardawi dan Raudhah Arshiyah. Pasangan ini turut mempunyai seorang anak angkat perempuan, Ameena.


Wedding Of The Year! Lihat Gambar Sekitar Majlis Perkahwinan Elly Mazlein

Bagaikan pinang dibelah dua! Itulah perumpamaan yang boleh digambarkan buat selebriti verstail, Elly Mazlein,40 yang selamat bergelar isteri kepada seorang guru,Mohamad Azlan, 30.

Selepas selama setahun bercinta dan turut menyembunyikan wajah jejaka yang berjaya memiliki hati empunya nama sebenar Sharifah Aida Mazlina Bt Syed Hanafi ini, menerusi malam berinai akhirnya Elly mendedahkan wajah Azlan.

Keesokan harinya, pelakon Kampung People ini telah sah bergelar isteri kepada Azlan dengan sekali lafaz dalam majlis akad nikad sekitar jam 9.00 malam di PWTC, Kuala Lumpur.

Turut berlangsung di tempat yang sama adalah majlis resepsi pasangan ini yang diadakan dalam majlis yang cukup meriah.

A post shared by Mad About Cake (1183156-W) (@madaboutcake_official)

Selain kek perkahwinan yang cukup unik, majlis resepsi diserikan lagi dengan kehadiran rakan-rakan artis merangkap pengapit-pengapitnya yang terdiri daripada Nad Zainal, Jasmine Ashraff, Fasha Sandha, Azza Elite, Intan Sarafina, Linda Beego, Rita Rudaini dan Farahdhiya.

Manakala penyanyi Akim Ahmad, Nizam Laksamana, Gmie Screen, Aris Ariwatan serta Intan Sarafina sendiri telah sudi menghiburkan para tetamu di dalam majlis resepsi Elly yang digelar oleh rata-rata peminat sebagai ‘Wedding Of The Year’. Sejak mendedahkan wajah Azlan, rata-rata peminat memuji kekacakan Azlan serta mengharapkan agar pasangan ini kekal sehingga ke akhir hayat.

Sebagai info, Pengantin perempuan menerima mas kahwin berbentuk seutas gelang tangan emas bernilai RM1,800 menyerahkan tujuh dulang hantaran berbalas lima, dengan kesemuanya adalah barangan kemas dari pihak lelaki.

Elly dan Azlan mula berkenalan sekitar tahun 2018 dan mengikat tali pertunangan pada 17 Disember yang lalu. Terdahulu, Elly Mazlein pernah mendirikan rumah tangga dengan seorang pengarah, Azmi Hatta pada 9 November 2014 dan dikurniakan seorang anak perempuan, Putri Sara Sefhia, namun bercerai pada 15 Oktober 2015.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Lancar Go Eat, Fikry Ibrahim Nekad Bantu Golongan Muda & Ibu Tunggal

Tidak menunggu masa yang panjang untuk melebarkan sayap dalam bidang perniagaan, pelakon Fikry Ibrahim kini telah melancarkan sebuah aplikasi penghantaran makanan dan platform masakan dari rumah pertama, Go Eat dalam sebuah majlis pelancaran pada malam Sabtu di Damansara.

Menurut Fikry yang juga pengasas bersama Ketua Pegawai Eksekutif, Datuk Khairil Muzamil Abdul Rahman mengharapkan agar aplikasi itu mencapai matlamat dan berjaya. Malah pelakon yang berusia 26 tahun ini meletakkan sasaran untuk membantu golongan muda terutamanya golongan ibu tunggal untuk menjana pendapatan sampingan.

Dedah Fikry lagi dia ingin menyediakan perkhidmatan ini kerana melihat usahawan yang menjalankan perniagaan dari rumah berpotensi besar untuk meluaskan lagi perniagan mereka.

“Saya berharap dengan pelancaran aplikasi ini bisnes terbaru yang diusahakan untuk membantu golongan muda serta ibu tunggal untuk menjana pendapatan lumayan setiap bulan mencapai sasaran. Saya terpanggil untuk menyediakan perkhidmatan ini selepas melihat ramai menjalankan perniagaan dari rumah belum berjaya meskipun menawarkan makanan yang sedap.

Jadi, saya sediakan platform ini berserta penghantaran untuk membantu mereka. Saya percaya ramai yang suka dengan masakan dari rumah kerana rasanya yang lazat. Saya harap inisiatif ini akan dipermudahkan dan berjaya,” katanya.

Dalam perkembangan lain, Fikry akui tidak terfikir untuk menamatkan zaman bujangnya dalam masa terdekat namun meletakan sasaran sebelum mencecah usia 30 tahun.

Malah dengan pelancaran Go Eat ini, dia ingin memfokuskan terhadap perniagaan yang diceburinya dan karier seni.Terdahulu, pelakon Kau Yang Pertama ini telah membuka sebuah kedai gunting rambut sekitar Ogos yang lalu di Setapak, Kuala Lumpur

Sebagai info, Go Eat telah mula dibangunkan pada pertengahan tahun 2019 dan merupakan aplikasi servis penghantaran makanan yang pertama dibangunkan oleh anak tempatan di Malaysia. Tampil dengan tema warna hitam dan kuning, aplikasi ini boleh dimuat naik menerusi platform PlayStore dan iOS AppStore bermula 18 Januari 2020.


“Mungkin Dia Tak Sengaja” – Nur Sajat Dedah Kisah Sebenar Insiden Dipukul

Baru-baru ini gempar apabila selebriti usahawan terkenal, Nur Sajat Kamaruzzaman mendedahkan bahawa dia telah dipukul oleh bekas teman lelakinya atau lebih dikenali sebagai Coach Yin.

Dalam pendedahannya menerusi laman Instagram, Sajat turut menunjukkan beberapa kesan lebam dipercayai kesan akibat dipukul. Menjelaskan lebih lanjut mengenai insiden tersebut, menurut Sajat sewaktu dia berada di Amsterdam dia akui mengalami sedikit kecederaan akibat tergelincir daripada sebuah tangga di apartment milik salah seorang kakitangan sahabat karibnya, Datuk Seri Aliff Syukri.

“Saya memang solo sekarang ini dan sedang sibuk dengan pembukaan cawangan baharu tidak lama lagi. Sebenarnya sehari sebelum saya balik ke Malaysia dari Amsterdam, saya memang ada terjatuh dekat apartment milik staff Datuk Seri Aliff Syukri. Memang saya terjatuh sebab tangga dia agak menjunam dan saya tergelincir sehingga terjatuh. Ada luka dan lebam sedikit”

Namun tibanya di tanah air telah berlakunya sesuatu yang tidak diduga, dia mempunyai sedikit perselisihan faham dengan Coach Yin.

Tidak menyalahkan bekas teman lelakinya itu atas apa yang telah terjadi, bagi pelantun Makhluk Penggoda ini dia beranggapan barangkali pada ketika itu mungkin Coach Yin tidak sengaja dan berada dalam tekanan.

“Sampai sahaja di Malaysia, saya ada bergaduh dengan si dia(Coach Yin), berlaku sedikit salah faham. Dia tertekan dan mungkin tidak sengaja sehingga dia memberikan ‘pukulan syahdu'” katanya pada Murai.my sambil berseloroh

Tambah Sajat lagi, dia turut enggan membuat laporan polis biarpun didesak kerana beranggapan ianya sekadar salah faham dan masing-masing sudah matang untuk membuat keputusan.

Malah mereka kini lebih selesa untuk terus bergelar kawan apatah lagi anak-anaknya juga rapat dengan lelaki itu.

“Pada mulanya memang saya nak buat laporan polis, tetapi saya pun dah matang dan alpa dengan perkara-perkara seperti ini. Jadi saya rasa mungkin lebih baik tidak perlu memperbesarkan-besarkan kes ini.Bengkak ini pun lama-lama akan hilang tapi di dalam hati ini tidak akan hilang dan akan kekal selama-lamanya”

Dalam perkembangan lain, Sajat kini sedang sibuk menguruskan cawangan kedua kedai emasnya yang bakal dibuka tidak lama lagi di Johor Bahru. Jelas Sajat atas permintaan ramai, dia memilih selatan tanah air untuk melebarkan sayapnya selain nekad untuk memfokuskan perniagaan pada tahun ini.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Tiada Lagi Gelaran ‘Yang Mulia’, Putera Harry Mahu Kembalikan Wang Rakyat

Pada 18 Januari yang lalu, Ratu Elizabeth II telah mengeluarkan kenyataan rasmi berhubung gugurnya gelaran yang dimiliki oleh Putera Harry dan Meghan Markle, selepas mereka mengumumkan untuk memilih meninggalkan keahlian senior keluarga Diraja British.

A post shared by The Duke and Duchess of Sussex (@sussexroyal)

Dalam pengumuman tersebut, Ratu menyatakan bahawa dia merestui keputusan Harry dan Meghan yang ingin meneruskan kehidupan mereka secara bebas dan terpisah dari keluarga diraja. Tetapi sebagai akibatnya, Harry dan Meghan terpaksa melepaskan gelaran HRH (His/Her Royal Highness) atau Yang Mulia.

Tidak hanya itu, Harry dan Meghan difahamkan juga menarik diri dari tugas kerajaan sepenuhnya, termasuk yang berkaitan dengan kegiatan ketenteraan.

Malah, pembiayaan atau dana daripada wang orang awam untuk kedua-dua mereka telah dihentikan, yang bermaksud mereka tidak lagi mendapat manfaat dari Sovereign Grant, iaitu elaun daripada cukai rakyat.

Disebabkan dia tidak  lagi menyandang gelaran HRH dan tidak berhak mendapat elaun, rupanya Putera Harry dan Meghan berjanji untuk mengembalikan kos renovasi rumah mereka, Frogmore Cottage. Diketahui, pengubahsuaian ini mencecah 2.4 juta pound sterling, atau sekitar RM 8 Juta, hasil dari cukai rakyat Britain.

“Duke dan Duchess of Sussex berharap akan mengembalikan elaun Sovereign Grant (digunakan) untuk kos pengubahsuaian Frogmore Cottage, yang merupakan kediaman mereka di England,” kata kenyataan yang dipetik dari Marie Claire.

Adalah diketahui, kediaman Harry dan Meghan itu sendiri adalah salah satu kediaman mewah yang diberikan oleh Queen Elizabeth sebagai hadiah perkahwinan. Putera Harry dan Meghan juga dikecam pabila mereka memutuskan untuk mengubah suai rumah itu dan membelanjakan wang rakyat.

Sementara itu, gugurnya gelaran diraja akan berkuat kuasa pada musim bunga tahun 2020, atau sekitar Mac-April tahun ini. Walau bagaimanapun, perlu diingatkan, walaupun kehilangan gelaran diraja, Putera Harry dan Meghan Markle masih akan dikenali sebagai Duke dan Duchess of Sussex. Harry juga masih menduduki tangga keenam sejajar dengan takhta kerajaan British.


Jom Sambut Ramadan Di 4 Destinasi Luar Negara Ini. Bajet Bawah RM200 Jer Naik AirAsia!

Seperti mana yang kita ketahui, pada tahun ini umat Islam bakal menyambut bulan Ramadan pada 24 April sehingga 23 Mei jika kita mengikut kalendar tahun 2020.

Kepada yang kakitravel, di bulan yang mulia ini bukanlah penghalang untuk anda melancong. Jika anda masih teragak-agak untuk memulakan percutian di bulan yang diberkati ini, pertimbangkan 4 destinasi luar negara berikut.

Tasik yang dikatakan sebagai yang terbesar di seluruh Asia Tenggara sangat menarik bagi anda yang kaki travel. Landskap rumput yang indah dengan latar belakang tasik yang luas menunggu untuk diterokai.

Destinasi seperti Holbung Samosir, Tele Samosir View Tower, ke Huta Siallagan, Desa Adat Ambarita harus dimasukkan dalam senarai bucket list ketika melawat Danau Toba!

Anda boleh merasakan keindahannya sejurus selepas meninggalkan Lapangan Terbang Antarabangsa Silangit, Sumatera Utara, yang terletak tidak jauh dari Danau Toba.

Tiket penerbangan pergi balik hanya serendah RM154 sahaja dengan penerbangan AirAsia.

Teringin nak berbuka puasa dengan masakan Padang? Apa kata anda melancong ke Padang, Indonesia pada bulan Ramadan tahun ini. Selain terdapat banyak pilihan makanan yang menyelerakan, terdapat banyak sejarah menarik yang berlaku di Padang, termasuk kesan kemusnahan yang disebabkan oleh tsunami pada tahun 1794 dan gempa bumi 2009.

Jangan lupa untuk solat terawikh di Grand Mosque of West Sumatra atau Masjid Raya Sumatra Barat adalah masjid yang menjadi “landmark” di Padang. Berdasarkan fakta, ia adalah masjid terbesar yang dibina di Sumatera Barat dan merupakan masjid kedua terbesar di Sumatera.

Masjid ini terinspirasi oleh kain yang telah digunakan oleh Nabi Muhammad SAW di dalam kisah baginda menyelesaikan masalah 4 ketua puak yang berebut untuk meletakkan semula Hajarul Aswad di Kaabah.

Tiket penerbangan pergi balik hanya serendah RM163 sahaja dengan penerbangan AirAsia.

Tidak terlalu jauh dari Malaysia, masa penerbangan hanya 1 jam 10 minit dari Kuala Lumpur, Pekanbaru antara destinasi menarik untuk dikunjungi di bulan Ramadan.

Pekanbaru terkenal dengan Masjid Agung Annur dimana tempat beribadat orang islam yang begitu indah. Masjid yang berdiri megah di Pekanbaru ini diterapkan dengan senibina ala-ala melayu, arab, turki dan india.  Pada malam hari, anda akan melihat masjid ini disinari dengan lampu berwarna warni yang memantulkan cahaya di kolam besar hadapan masjid.

Tiket penerbangan pergi balik hanya serendah RM171 sahaja dengan penerbangan AirAsia.

Tidak syak lagi bahawa Aceh merupakan destinasi dengan majoriti muslim lebih daripada 97 peratus. Jadi tak perlu gusar untuk mencari makanan halal berbuka puasa di bulan Ramadan. Selain itu, lokasi wajib yang perlu lawati di Acheh adalah Masjid Raya Baiturrahman.

Masjid yang asal dibina pada abad ke-13 asalnya telah dibakar dan runtuh beberapa kali. Kali terakhir adalah pada tahun 1873 apabila Belanda menyerang Banda Aceh.

Dalam usaha untuk mendapatkan populariti, pihak Belanda membina semula Masjid ini pada tahun 1883. Semasa Tsunami, ramai orang menyelamatkan diri ke Masjid ini, yang hanya mendapat kerosakan kecil sahaja ketika itu.

Tiket penerbangan pergi balik hanya serendah RM183 sahaja dengan penerbangan AirAsia.

Bagaimana? Harga tak begitu mahal ke luar negara untuk sambut bulan Ramadan tahun ini.

Tapi anda harus ingat, harga yang dipaparkan tidak tetap dan akan berubah dari semasa ke semasa. Jadi jangan tunggu-tunggu, kena tempah segera belum harga melonjak naik.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Dikecam Teruk Lepas Sebut ‘Forex’! Puteri Balqis Tutup Akaun Instagram

Sejak kisahnya mula didedahkan menerusi rancangan Bersamamu, pelbagai tanggapan telah diberikan oleh orang ramai terhadap keadaan terkini pelakon cilik Puteri Balqis Azizi.

Manakan tidak, kehidupan kini bersama ibunya dilihat serba kekurangan sehingga terpaksa menjual naskhah nukilannya kepada orang ramai di jalanan.

Melihatkan pada kekurangan tersebut, ramai pihak tampil untuk memberi bantuan namun ditolak dengan baik oleh dua beranak ini. Dek kerana menolak pertolongan itu, netizen mengecam mereka selain mempersoalkan realiti sebenar mengenai kehidupan mereka.

Manakala hasil carian Murai.my mendapati Balqis telah memadam akaun Instagram nya buat seketika dipercayai akibat menerima kecaman daripada pelbagai pihak termasuklah mengenai kenyataan terbarunya menerusi rakaman video bersama usahawan selebriti Datuk Seri Aliff Syukri.

Dalam tembual tersebut, Aliff telah bertanyakan kepada Balqis apakah yang akan dia lakukan sekiranya mendapat wang sebanyak RM100,000.

Ni masa live Dato Aliff Syukri hari tu dia ada cakap pasal Forex. pic.twitter.com/nu8us9FJJb

— 𝚂𝚌𝚑𝚊 𝚁𝚊𝚜𝚕𝚒 (@schxrxsli) January 17, 2020

Namun jawapan yang diberikan oleh pelakon itu mengejutkan ramai pihak kerana antara impiannya adalah untuk melaburkan wang tersebut untuk ‘Forex’.

Di media sosial, rata-rata netizen tidak bersetuju dengan jawapan Balqis dan menimbulkan pelbagai persepsi dikalangan mereka.


Selepas Batman, Christian Bale Bakal Jadi Adam Warlock?

Biarpun Christian Bale tidak lagi menggalas watak sebagai Batman, namun peminat masih beranggapan bahawa pelakon ini sememangnya layak memegang mana-mana watak adiwira.

Malah sebelum ini, media antarabangsa melaporkan bahawa Bale bakal muncul dalam filem dibawah Marvel Cinematic Universe (MCU).Khabar angin bertiup kencang apabila terdapat spekulasi yang mendakwa Bale bakal muncul dalam sekuel Thor: Love & Thunder. Namun, sehingga kini berita tersebut tidak dapat dipastikan kesahihannya.

Tidak cukup dengan itu, menerusi laporan The Marvel Hub barangkali pelakon kacak itu akan membuat kemunculannya menerusi filem Guardians Of The Galaxy 3.

Mengenai watak yang akan dipegangnya, peminat meramalkan adiwira yang disebut-sebut ramai sebelum ini, Adam Warlock bakal digalas oleh Bale.Terdahulu, selain Bale peminat turut meramalkan watak Adam akan dipegang oleh Keanu Reeves.

Sama seperti khabar angin sebelum ini, baik Bale mahupun Reeves berita tersebut masih samar dan membuatkan peminat ternanti-nantikan pengumuman rasmi daripada pihak Marvel mengenai barisan pelakon-pelakon Guardians Of The Galaxy 3


Sasha Saidin Selamat Bernikah Dengan Usahawan

Dalam majlis yang serba sederhana, penyanyi Sasha Saidin telah selamat melangsungkan majlis perkahwinannya malam tadi di The Sanctuary, Kuala Lumpur yang dihadiri oleh rakan dan keluarga terdekat sahaja.

Hanya dengan sekali lafaz, anggota kumpulan Elite itu telah sah bergelar isteri kepada usahawan, Sirhan Wahab pada jam pukul 9.28 malam tadi yang dinikahkan oleh adik Sasha sendiri yang juga pelakon, Zain Saidin sambil disaksikan oleh datuk mereka, Zainal Abidin Ismail.

Menerima mas kahwin berupa wang tunai RM1,000 dan tiga dulang hantaran, pihak Sasha turut berbalas dengan lima dulang.

Sebagai info, ini merupakan perkahwinan ketiga Sasha. Terdahulu, penyanyi ini pernah berkahwin dengan Johan Abdullah Skinner di London pada 2003 namun bercerai empat tahun kemudian.

Pada 2007, dia berkahwin dengan warganegara Indonesia, Salyo Priyanto dan bercerai pada 2012. Hasil perkahwinan bersama Salyo, mereka dikurniakan seorang anak lelaki Adam Aryasenna Notosoemarsono, 10.

Sasha dan Sirhan merupakan kenalan sejak zaman persekolahan dan kembali akrab sejak tahun lalu. Sirhan juga pernah mendirikan rumah tangga dan dikurniakan dua orang cahaya mata.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Rasa Nak Gugur Air Mata” – Elly Mazlein Terharu Dengan Akim Ahmad

Perkahwinan selebriti Elly Mazlein dan pasangannya,Mohamad Azlan Che Noh masih lagi hangat diperkatakan sehingga ke hari ini. Bukan sahaja kerana ramai yang gembira dapat melihat Elly atau nama sebenarnya Sharifah Aida Mazlina Syed Hanafi kembali bergelar isteri, malah perkahwinan itu juga disebut-sebut ramai sebagai majlis yang begitu meriah selain turut digelar ‘Wedding of the year’.

Usai daripada majlis resepsi itu, Elly yang juga mesra disapa sebagai Kak Lina Pom Pom memuat naik beberapa posting penghargaan buat penaja dan rakan-rakan yang sudi menjayakan majlisnya termasuklah buat penyanyi Akim Ahmad. Menurut pelakon Kampung People itu, pada mulanya Akim dijangka akan membuat persembahan dalam majlisnya. Namun dek kerana terikat dengan komitmen lain, penyanyi itu terpaksa membatalkan di saat-saat akhir.

Kongsi Elly, dia sedia maklum bahawa jadual Akim agak sibuk dan turut memberitahu isterinya, Stacy untuk memfokuskan pada komitmen tersebut dan mengharapkan mereka dapat mendoakan yang terbaik buatnya. Namun secara tiba-tiba, Akim muncul di majlis resepsi Elly dalam keadaan yang masih berpeluh dipercayai baru sahaja selesai membuat persembahan di sebuah acara.

A post shared by 💋SaraAzlan💋 (@iamellymazlein)

Dedah Elly lagi, dia berasa sungguh terharu dan hampir menitikkan air mata melihatkan kesungguhan Akim yang memenuhi janjinya untuk datang ke majlis tersebut apatah pada tarikh tersebut juga merupakan ulangtahun kelahiran pelantun Rampas itu.

Rata-rata peminat berasa kagum melihat kesungguhan Akim yang disifatkan mereka sebagai ‘sesuatu yang tidak boleh dibeli’ apatah lagi Elly turut menyifatkan Akim dan Stacy sebagai pasangan yang begitu baik dan berbudi bahasa.


Rihanna Sudah Putus Cinta Dengan Jutawan Arab Saudi

Sebelum ini ramai yang sedia maklum bahawa penyanyi antarabangsa popular, Rihanna telah menjalinkan hubungan cinta dengan Hassan Jameel yang merupakan seorang jutawan Arab Saudi.

Selepas hampir tiga tahun menyulam cinta bersama lelaki kacak itu, pasangan ini dilaporkan sudah berpisah dan tidak lagi menghubungi antara satu sama lain sejak beberapa bulan lalu. Menerusi laporan antarabangsa, hubungan cinta yang terjalin sejak Jun 2017 terlerai begitu sahaja dan masih tidak diketahui puncanya apatah lagi terlalu berahsia mengenai hubungan mereka.

Terdahulu, Rihanna pernah memberi kenyataan bahawa dia sememangnya bersedia menjadi isteri kepada jutawan itu dan sering kali meluangkan masa bercuti bersama keluarga teman lelakinya. Malah mereka juga sering kali bertemu di United Kingdom bagi meluangkan masa bersama.

Sebagai info, keluarga Hassan iaitu keluarga Abdul Latiff Jameel merupakan merupakan antara yang paling kaya di Arab Saudi.Hassan sendiri merupakan Timbalan Presiden dan Naib Pengerusi operasi perniagaan bersama keluarga Abdul Latif Jameel dan juga pewaris kekayaan keluarganya Abdul Latif Jameel Company, yang mempunyai hak pengedaran kenderaan jenama Toyota di Arab Saudi dan negara-negara lain.


RM6 Juta Kos Pembikinan! 5 Fakta Filem ‘Nyonya Ronggeng’, Serlahkan Keunikan Malaysia

Industri filem negara nampaknya masih kekurangan karya yang baik dan berkualiti untuk mencerminkan identiti Malaysia. Tidak banyak filem yang menggabungkan pelakon pelbagai kaum di mana ia dapat memperlihatkan interaksi masyarakat Cina negara ini dengan kaum-kaum lain.

Perkara ini telah mendapat perhatian oleh Ahli penggiat pelancongan dan penerbit, Datuk Seri KC Lee. Dengan memiliki pengalaman yang cukup luas dalam industri pelancongan di Malaysia, dia tidak teragak-agak untuk menghasilkan sebuah filem yang mampu memperkenalkan keunikan Malaysia di seluruh dunia. Sekaligus dapat mempromosikan negara ini sebagai destinasi pelancongan.

Semalam berlangsungnya Majlis Pra-Pelancaran filem ‘Nyonya Ronggeng’ yang bakal diarahkan oleh Raja Mukhriz Raja Ahmad Kamaruddin terbitan ZLK Production Sdn Bhd. Nak tahu lebih lanjut mengenai filem ini? Kami disini ingin kongsikan 5 fakta menarik filem yang mungkin anda tidak mengetahuinya.

Filem Nyonya Ronggeng mengisahkan pengorbanan seoang wanita bernama Rose, keturunan Baba dan Nyonya yang ingin menumpang kasih sayang dari seorang jejaka. Namun kehadirannya mendatangkan kebencian kepada ahli keluarga lelaki-lelaki yang dicintai, hanya kerana dia seorang penari ronggeng.

Kisah Rose bermula apabila ibu bapanya dibunuh dalam kejadian pembunuhan Beramai-ramai Sook Ching di Singapura, Rose yang masih kecil dijaga dan dibesarkan oleh seorang pemilik pentas ronggeng.

Perjalanan hidup Rose dipaparkan secara berkala, dengan latar belakang beberapa kejadian dari tahun 1942 hingga penghujung 1970-an seperti Pembunuhan Beramai-ramai Sook Ching, Kemerdekaan Tanah Melayu 31 Ogos 1957 dan Tragedi 13 Mei 1969.

Filem Nyonya Ronggeng ini memberi penerapan terperinci mengenai adat, adab dan tradisi keturunan Baba dan Nyonya. Bagi merealisasikan usaha ini,  KC Lee berkata, kos pembikinan filem ini dianggarkan mencecah RM6 Juta. Jumlah ini termasuk kos pembinaan sebuah rumah tradisi Baba dan Nyonya bernilai RM2.8 Juta yang digunakan sebagai lokasi penggambaran.

Pelakon dan juga penerbit bersama, Yingli Tan dipertanggungjawabkan menjadi watak utama dalam filem Nyonya Ronggeng. Yingli yang kini menempa nama di China berkata, dia sangat teruja memegang watak Rose yang merupakan seorang penari Ronggeng dan kini dia sudahpun mengikuti kelas tarian.

Yingli yang fasih berbahasa Malaysia berharap filem ini dapat memperkenalkan keunikan Malaysia iaitu tradisi Baba & Nyonya di mata dunia.

Filem ini bukan saja mempromosikan negara ini sebagai destinasi pelancongan, filem ‘Nyonya Ronggeng’ juga menampilkan gabungan pelakon dari beberapa negara termasuk Jepun, China dan Malaysia.

Menurut KC Lee, mereka masih menjalani ujibakat/casting untuk mencari pelakon-pelakon yang bersesuaian bagi menjayakan filem ini. Mengikut perancangan, filem ini bakal memulakan penggambaran pada September 2020.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Aliff Syukri Sumbang RM500,000 Bantu Golongan Asnaf & Selebriti

Bagi tahun 2020, usahawan selebriti terkenal Datuk Seri Aliff Syukri mengambil pendekatan untuk terus membantu mereka yang berada dalam kesusahan.

Mengimbas kembali kesusahan yang dihadapinya suatu ketika dahulu, Aliff turut berpesan buat orang ramai terutamanya golongan selebriti untuk berfikir mengenai masa hadapan seperti mula menabung dari sekarang.

“Kalau boleh saya nak nasihatkan golongan selebriti, ketika nama memuncak naik simpanlah duit secukupnya. Kadang-kadang jangka hayat seseorang artis itu dalam industri tidak bertahan lama. Tahun ini nama dia naik, esok lusa mungkin nama dia dah dilupakan.

“Bila kita dah susah, memang orang tak pandang. Saya pun sentiasa ingatkan diri saya agar sentiasa simpan duit. Bila kita ada nama orang baharu nak dekat dengan kita, kalau kita susah banyak yang menghilang,”

Di kesempatan itu, Aliff ketika ditemui Murai.my di majlis aqiqah dan kesyukuran anak kelimanya, Raudhah Arshiyah yang berlangsung di kediamannya di Kota Damansara, baru-baru ini turut mengumumkan akan tampil dengan satu lagi akiviti kebajikan.

Menerusi projek Terlajak Kasih, usahawan popular ini akan membantu golongan asnaf termasuk daripada kalangan selebriti yang mengalami kesukaran dan kesempitan hidup dengan menyumbang sebanyak RM300,000 hingga RM500,000 setiap tahun dalam projek tersebut.

“Projek ini baharu sahaja saya lancarkan setelah mengadakan perbincangan dengan Lembaga Zakat Selangor yang menggalakkan kami memberikan agihan terus kepada golongan asnaf. Terlajak Kasih ini juga akan membantu selebriti yang memerlukan”

Antara selebriti terawal menerima bantuan tersebut adalah selebriti veteran yang juga balu kepada Allahyarham M.Rajoli, Wan Chik Daud dan Maimunah Ahmad atau lebih dikenali sebagai Mak Jah.


Puteri Balqis Pernah Didera Oleh Bapa?

Ramai yang tertanya-tanya mengenai perkembangan terkini Puteri Balqis sejak memadam akaun Instagram nya baru-baru ini. Antara punca yang dikatakan dia berbuat demikian adalah kerana pelbagai kecaman terus dilemparkan pada pelakon ini dan ibunya, Norashikin Mohd Aziz.

Terbaru, pendedahan yang mengejutkan telah dikongsi oleh sebuah portal yang mana terdapat dakwaan daripada seorang netizen yang mengaku sebagai bapa saudara pelakon cilik ini mendedahkan bahawa Balqis menjadi mangsa dera oleh bapanya sejak kecil lagi.

Menerusi pendedahan tersebut, ibu bapanya juga dikatakan telah mengambil kesempatan diatas pendapatan yang diperolehi oleh Balqis sebagai seorang pelakon sebelum ini.

Namun, dia bersyukur kerana Balqis tidak lagi menerima nasib yang sedemikian kerana ibu bapanya telah berpisah dan bapanya juga dikatakan kini tinggal di bawah jambatan.

Sejauh mana kebenaran ini tidak dapat dipastikan namun ramai yang menanti-nantikan penjelasan lebih lanjut dari ibu Balqis kelak.


5 Hal Yang Perlu Anda Faham Sebelum Bercuti Ke New Zealand

Pada masa ini, New Zealand adalah sebuah destinasi pelancongan yang digemari rakyat Malaysia. Salah satu sebabnya, negara ini mempunyai keindahan alam semula jadi yang sesuai untuk percutian dengan keluarga.

Bagi anda yang merancang mahu ke New Zealand sebagai destinasi pelancongan seterusnya, anda perlu terlebih dahulu membaca maklumat yang telah dikumpulkan oleh Tourism New Zealand tentang perkara-perkara yang ramai orang Malaysia terlepas pandang. Dengan cara itu, anda boleh menikmati masa bercuti dengan lebih yakin semasa di New Zealand.

Berikut adalah perkara-perkara yang perlu difahami oleh pelancong Malaysia sebelum pergi ke New Zealand .

Jika anda selalu tertanya-tanya di manakah terletaknya New Zealand, jawapannya New Zealand berada di kedudukan geografinya yang terpencil, terletak kira-kira 2000 km di tenggara Australia merentasi Laut Tasman, kejiranannya yang terdekat adalah New Caledonia, Fiji dan Tonga.

New Zealand terdiri daripada dua pulau utama, Pulau Utara dan Pulau Selatan, dan beberapa pulau kecil. Untuk menerokai dua pulau dengan masa yang lebih fleksibel, anda boleh menyewa dan memandu kereta atau campervan.

Jika anda memilih untuk memandu kereta anda sendiri di New Zealand, anda diwajibkan untuk memilik Lesen Memandu Antarabangsa dan faham dengan peraturan jalan raya di sana. Di negara ini, tempat duduk pemandu berada di sebelah kanan, sama seperti di Malaysia, jadi ini tidak menjadi masalah bagi orang Malaysia yang ingin memandu sendiri.

Jika anda memulakan perjalanan anda di Pulau Utara, Twin Coast Discovery Highway boleh menjadi salah satu laluan pilihan anda. Laluan yang bermula dari Auckland akan memperlihatkan pemandangan pantai yang indah.

Ramai orang tidak tahu bahawa New Zealand terletak di bahagian selatan bumi, mempunyai musim yang terbalik berbanding dengan negara-negara di belahan bumi utara. Oleh itu, New Zealand menawarkan cuaca sejuk bagi anda yang melancong di pertengahan tahun.

Musim panas di New Zealand berlangsung dari Disember hingga Februari, sementara musim sejuk bermula dari bulan Jun hingga Ogos. Jika anda lebih gemar bercuti pada waktu kurang sesak, anda boleh lah ke New Zealand semasa musim bunga (September – Oktober) dan musim luruh (Mac – Mei).

Apabila anda menempah tiket pesawat, jangan lupa untuk memohon visa New Zealand. Sebelum ini pemegang passport Malaysia mendapat pengecualian visa sekiranya anda mahu ke New Zealand kurang daripada tiga bulan.

Namun kini, bermula tahun 2019, ada peraturan terbaru memperkenalkan penggunaan ETA (Electronic Travel Authority). Peraturan ini secara tak langsung melibatkan pelancong dari Malaysia untuk memohon ETA secara online.

Warga Malaysia, anda perlu mengisi ETA secara dalam talian dan membayar antara NZ$9 hingga NZ$12 (RM25 – RM33) dan mengambil masa dalam 72 jam untuk mendapat kelulusan.

Untuk mendapatkan maklumat lanjut tentang dokumen yang perlu disediakan dan banyak lagi, anda boleh melawat halaman Imigresen Kerajaan New Zealand. Sesetengah penerbangan ke New Zealand akan ada transit di Singapura atau Australia dalam masa 3 atau 5 jam, tetapi jika anda melakukan transit di Australia selama lebih dari 8 jam, anda mesti menyediakan visa transit Australia.

Selain dikenali sebuah destinasi dengan pemandangan alam semulajadi yang indah dan pergunungan yang menawan, New Zealand juga terkenal dengan budaya dan orangnya yang ramah. Pastinya tidak lengkap untuk melawat negara ini jika anda tidak merasai pengalaman dengan suku Maori.

Anda boleh menikmati sajian, upacara tradisi menyambut tetamu suku Maori melalui  tarian, lagu dan ucapan salam Maori, Hongi (ritual hidung melekat untuk mewujudkan hubungan nafas hidup antara dua orang).

Menarik bukan? Jadi, dengan adanya panduan ini, Murai.my berharap percutian anda ke New Zeland lebih bermakna tanpa rasa ragu-ragu selepas ini. Selamat bercuti!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[VIDEO] Taman Tema di China Ini Dikecam Teruk Sebab Paksa ‘Babi’ Buat Bungee Jumping

Taman rekreasi di China ini mendapat kecaman hebat selepas menjadikan seekor bintanag iaitu babi melakukan aksi bungee jumping atau terjun bebas. Aksi itu dapat dilihat dalam rakaman video berdurasi 1 minit 15 saat dan dimuat naik ke akaun YouTube The Paper.

Dipetik dari BBC, insiden babi melakukan bungee jumping itu diketahui berlaku di sebuah taman hiburan yang dikenali dengan nama Meixin Red Wine Town Theme Park di Chongqing, China.

Dalam video yang tular dilihat beberapa lelaki yang membawa babi ke menara setinggi 68 meter. Tiba di bahagian atas, babi itu disarungkan pakaian seperti Superman, kemudian terikat dengan tali bungee. Babi ditolak dari menara dan terus melompat dari ketinggian puluhan meter.

Sky News melaporkan, dalam video tersebut terdengar seperti pekikan babi seakan dia dalam ketakutan. Sementara orang-orang di bawahnya seronok ketawa dan menjerit apabila babi melompat dari ketinggian.

Lebih kejam, babi itu tidak ditarik ke atas, sebalikna ia dibiarkan tergantung selama beberap minit untuk dijadikan tontonan orang ramai.

Susukan dari kejadian itu, rata-rata netizen mengutuk tindakan itu dan ramai yang menganggap aksi itu menjijikkan dan menyeksa. Oleh kerana terlalu banyak kritikan, taman hiburan itu akhirnya meminta maaf di atas kesalahan mereka lakukan.


Jadual Tour Konsert BTS 2020 Di Beberapa Negara Didedahkan. Semak Tarikhnya!

BTS kini sedang bersiap sedia untuk buat comeback mereka. Mereka disahkan kembali dengan melancarkan album baru berjudul “Map of the Soul: 7” pada 21 Februari akan datang.

Namun apa yang lebih menarik, peminat BTS pada hari ini dikejutkan apabila mereka melancarkan jadual lengkap untuk tour konsert mereka bertajuk “Map Of The Soul Tour”.

BTS MAP OF THE SOUL TOUR 일정 안내#BTS #방탄소년단 #MapOfTheSoulTour pic.twitter.com/qrqOUD9HAl

— BigHit Entertainment (@BigHitEnt) January 22, 2020

Melalui akaun Twitter rasmi agensi itu, BTS telah memaparkan tarikh, bandar dan lokasi untuk tour konsert di seluruh dunia untuk tahun 2020. Seperti biasa, siri tour akan bermula di tempat kelahiran kumpulan ini iaitu, Seoul. Konsert di Seoul akan bermula pada 11-12 April dan 18-19 April di Stadium Olimpik.

Selepas membuka konsert di Seoul, BTS meneruskan tour di beberapa negara seperti Santa Clara pada 25-26 April, Los Angeles pada 2-3 Mei, Dallas pada 9-10 Mei. BTS juga akan mengadakan konsert di beberapa negara di Asia seperti Jepun.

Konsert mereka di Jepun akan dilakukan pada 28-29 Jun di Fukuoka sehingga 1-2 September di Tokyo. Menariknya, pada 13-14 Jun, BTS nampaknya merancang sesuatu yang misteri, kerana tarikh itu hanya ditandakan dengan “?” setakat ini.

BTS akan melancarkan album baru mereka “Map Of The Soul: 7” pada 21 Februari. Tetapi MV rasmi untuk lagu utama mereka akan dikeluarkan pada 28 Februari.


Tu Jo Mila… Ini 5 Mesej Penting Dalam Filem ‘Bajrangi Bhaijaan’ Yang Ramai Tak Sedar

Masih terngiang-ngiang lagi bait-bait lagu “Tu Jo Mila” yang bermaksud ‘Sejak Bertemu Kamu’. Sehingga hari ini, tak dapat lagi move on dengan filem bollywood berjudul Bajrangi Bhaijaan. Selain lokasi penggambaran filem ini yang menyajikan permandangan indah di Kashmir, jalan ceritanya juga membuatkan kita boleh menitiskan air mata.

Bajrangi Bhaijaan adalah filem dari India yang ditayangkan pada 2015 dan diarahkan oleh Kabir Khan. Filem ini dibintangi oleh Salman Khan, Harshaali Malhotra, Kareena Kapoor dan Nawazuddin Siddiqui sebagai watak utama.

Filem ini menceritakan kisah seorang anak kecik perempuan dari Pakistan yang bernama Munni/ Shahida telah terpisah dari ibu bapanya dan terkandas di India yang bertelagah dengan Pakistan. Gadis cantik ini sukar untuk bercakap sehingga membuat orang di sekelilingnya tidak tahu dari mana asalnya.

Munni telah bertemu dengan Pawan Kumar/ Bajrangi yang dikenali sebagai orang yang baik dan jujur. Walaupun filem ini sudah banyak kali ditonton, namun masih ramai lagi yang tidak sedar akan mesej-mesej positif yang disampaikan menerusi filem ini.

Berikut adalah 5 mesej yang boleh dipilih dari filem Bajrangi Bhaijaan.

Dalam filem ini, Pawan Kumar mengajar kita supaya menhulurkan bantuan tanpa syarat, membantu dengan ikhlas tanpa mengambil kira latar belakangnya.

Mesej ini disampai melalui sikap Pawan yang cuba membantu Munni/ Shahida dengan menghantarnya kembali ke Pakistan walaupun nyawanya jadi pertaruhan.

Nilai-nilai murni yang dipaparkan dalam filem ini membuatkan kita sedar bahawa jika kita mahu membantu orang lain, tidak sepatutnya kita  melihat status mereka.

Dalam filem ini, kita juga diajar untuk bertoleransi sesama agama dengan menerima bentuk ibadah setiap agama dengan baik iaitu menghormati agama lain yang sedang beribadah.

Pawan Kumar menunjukkan sikap toleransi terhadap agama lain. Pawan juga menerima perilaku yang baik dari salah seorang pemimpin agama di masjid ketika dia mengambil Munni/ Shahida kembali ke Pakistan.

Permusuhan antara 2 negara seperti sudah biasa kita dengar. Seperti negara India dan Pakistan. Rusuhan dan perhimpunan haram masih sering dilihat dalam kehidupan seharian kita sehingga hari ini.

Pertikaian antara sesama saudara atau 2 kelompok harus ditinggalkan dan dihapuskan. Kerana, kedamaian itu sangat indah. Kisah Munni/ Shahida mampu menghilangkan rasa pentingkan diri sendiri dan mengingatkan kita akan kedamaian.

Filem Bajrangi Bhaijaan sebenarnya menasihati kita untuk sentiasa menepati janji. Pawan Kumar berjanji untuk menghantar Munni/ Shahida kepada ibu bapa kandungnya tak kira apa jua halangan.

Nak tahu kenapa? Pawan melihat banyak kejahatan di luar sana mensasarkan kepada Munni/ Shahida yang tidak berdosa. Melihat itu semua, hatinya terketuk dan berjanji untuk menghantarkannya kembali ke orangtuanya.

Sikap pegang pada janji ini dapat menjadi pelajaran bagi kita dan dapat diterapkan dalam kehidupan sehari-hari.

Filem ini juga memaparkan watak Pawan yang sentiasa bersabar dan menyerahkan diri kepada Tuhan. Banyak kesukaran yang beliau hadapi saat membawa Munni / Shahida kepada ibubapanya. Ia  membuatkan kita sedar dalam hidup ini tak semuanya mudah. Kunci kepada semua itu ialah sikap kesabaran dan berserah diri yang harus terus ditanamkan di dalam diri kita.

Itulah  5 mesej mendalam yang disematkan dari filem  Bajrangi Bhaijaan untuk kita semua. Anda sudah menonton filem ini?

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Saluran Terbaharu ‘LEKLU’ di IFLIX. Percuma Jer!

iflix, servis hiburan nombor satu Asia Tenggara mengumumkan saluran baharu yang di kenali sebagai saluran Leklu yang akan menawarkan pelbagai koleksi filem terbitan Metrowealth International Group (MIG) buat semua pelanggan secara PERCUMA.

Saluran Leklu merupakan sebuah platform yang sesuai buat seluruh isi keluarga di mana seleksi kandungan yang ditawarkan meliputi kandungan filem-filem terbitan Metrowealth International Group (MIG) merangkumi genre komedi, aksi, romantik dan seram.

Peminat – peminat filem bergenre aksi komedi pula, boleh menikmati filem Adnan Sempit, Adnan Sempit 3, Bro Nampak Motor Gua juga filem komedi Ustaz dan banyak lagi di saluran Leklu. Tidak ketinggalan, peminat filem bergenre seram juga boleh menonton lakonan pelakon kegemaran mereka dalam filem Jangan Pandang Belakang, Jangan Pandang Belakang Congkak, yang pernah menjadi salah satu filem box-office di Malaysia.

Selain itu, saluran Leklu di iflix turut menawarkan filem bergenre romantik komedi seperti Isteri Untuk Dijual, lakonan Nora Danish dan Kamal Adli serta macam-macam lagi filem yang menarik dan boleh ditonton secara percuma.

Pelanggan iflix juga boleh menyemak lebih banyak program menarik yang ada di iflix seperti Tonton Dari TV3, K-flix dan iflix Originals sepanjang tahun secara PERCUMA! Aplikasi iflix boleh dimuat turun secara percuma menerusi Google Play Store dan Apple Store.


Sharifah Rose Mohon Maaf Foto ‘Freehair’ Tersebar

Semasa artikel ini ditulis, di laman Twitter nama model hijabista terkenal yang juga pengamal media sosial, Sharifah Rose menjadi trending.

Semuanya berikutan foto seorang wanita miripnya bersama-sama rakan tersebar sewaktu bercuti di Phuket,Thailand baru-baru ini. Dalam gambar tersebut turut kelihatan anak tiri Datuk Seri Siti Nurhaliza, Aazief Khalid.

Rata-rata netizen memberikan pelbagai reaksi termasuk kecaman terhadap posting yang dipercayai dikongsi oleh rakan terdekatnya sebelum tular di media sosial.

Melihatkan isu tersebut sudah tular, model itu tampil memberi kenyataan serta turut memohon maaf atas insiden tersebut.

Akui insiden tersebut merupakan perkara terburuk pernah terjadi dalam hidupnya, Sharifah Rose berkata dia sudah belajar daripada kesilapan tersebut selain mendedahkan percutian tersebut sememangnya diketahui dan mendapat keizinan daripada kedua-dua ibu bapanya. Malah dia turut meminta kepada mana-mana pihak memadam yang menyebarkan gambarnya tidak berhijab itu untuk memadam posting mereka.

Sebagai info, sebelum ini dia pernah menjalinkan hubungan cinta bersama penyanyi Ismail Izzani, namun hubungan itu terputus pada 2018. Kini, dia dikhabarkan sedang menjalinkan hubungan bersama Aazief.